
EXPLICATE SIGLORUM, 

QUIBUS LIBRI SAEPIUS LAUDATI NOTANTUK. 


Gerhard, auserles. griech. vasenb = a. v. 

griech. u. etr. trinksch trsch. 

trinksch. u. gefaesse = tr. u. g. 

Lenormant et de Witte, £lite des raon. ce'ram = el. c£r. 

Inghirami, pitture di vasi tittili = v. f. 

Due de Luynes, Descr. de queiques vases peints *) . . . . = v. p. 

Dubois-Maisonneuve, introd. h Ptftude des v. gr = intr. 

Ilancarville, ant. 6tr. {4 vol. Par. 1785. 4) = v. £tr. 

ant. 6tr. (4 vol. Neap. 1766 — 67; Flor. 1801 — 1808. fol.) = ant. <?tr. 

Millin, anc. uned. mon = a. u. mon. 

Mon. ined. dell’ inst = mon. 

Mueller, denkm. alter kunst = d. a. k. 

Millin. gal. mythol = g. m. 

Guigniaut, religions de l’antiquite' = rel. 

Overbeck, gal. her. bildw = Ov. gal. 

Welcker, alte denkm = a. d. 

Panofka, poseidon u. dionysos (abh. d. b. a. 1845) = p. u. d. 


i) cf. Welcker, ann. d. inst. 1840 p. 247 sqq. 


/ 


IV 


Jahn, beschr. d. vasens. koen. ludw. zu muenchen 2 ) . . . . = M. 

Stephani, vasens. d. kaiserl. erem. zu Petersburg. .....= P. 

Gerhard, berl. ant. bildw. ; neuerworb. denkm = B. 

A cat. of the greek and etr. vases in the brit. mus. 3 ) . . = L. • 

Campanari, ant. vasi dipinti della coll. Feoli = F. 

Cataloghi del mus. Campana 4 ) = C. 

Stephani, compte rendu de la comm, arch = C. R. 

\ 

De Witte, descr. d’une coll, de vases peints = cab. ctr. 

Annali dell’ inst. arch = ann. 

Bulletino dell’ inst. arch = bull. 


2 ) cf. Gerhard, arch. anz. 1852 p. 227 sqq. \ et ibid. 1855 pp. 87- sqq. 110° sqq. 

3 ) cf. Gerhard, arch. anz. 1852 p. 174 sqq. 

■*) cf. arch. anz. 1859 pp. 99° sqq. 138 5- sqq. 

JILultum semper questi sunt viri docti, qui ante nostrum 
tempus his rebus operam studiumque navarunt, quod tarn 
pauea superessent simulacra Neptuni l ) . Quae profecto ne 
liodie quidem, quamvis multa ex abdito eruta sint, quae 
illos latuerupt, ceterorum deorum imagines numero aequa- 
runt. Verum tamen non desperandum esse puto, fieri posse, 
ut constituatur , quomodo Neptuni figura inde ab antiquis- 
simis artis temporibus sensim exculta sit. Parum enim ad- 
huc exploratum esse arbitror, quantum emolumenti ad banc 
quaestionem solvendam nobis allatum sit vasis pictis nostro 
demum tempore frequentius repertis. Quibus undique con- 
gestis et cum ceteris dei imaginibus accurate collatis non 
dubito, quin ad antiquissimam eius figuram, cui potissimum 
lucem afferre nobis proposuimus, fructus aliquis redunda- 
turus sit. 

Non complectar hoc tempore Neptuni figurae fingendae 
primordia , quibus quatenus signa , quae aniconica vocant, 
antecesserint , paullum adhuc innotuit 2 ). Itaque accuratius 
non inquiram in priscae artis monumenta, quae a scriptori- 
bus obiter describuntur, ut fere nusquam quae fuerit dei 
forma eluceat. Et perpauca sunt,' quae ad nostram rem 


1) Cf. Meyer ad Winckelm. IV. p. 324 nt. 291 (Dr. Ausg.); Visconti, 
mus. chiar. p. 95; Becker, Aug. II. p. 13; Boettiger, Id. z. K. ra. II. 
p. 343. 

2) Nescio num hue referenda sint , quae affert Paus. VII. 22. 3 ; 
VIII. 35. 6. cf. Winckelm. III. p. 9; Preller, Pauly R.-Enc. V. 1. p. 564; 
et praeterea fortasse Paus. VIII. 31. 7. 

spectant, quae breviter commemorasse ad id , quod quaeri- 
mus, sufficiet. 

Ac primum quidem summa vetustate nobilis esset Nep- 
tuni ahenea statua, quam Ulixes Phenei consecrasse fertur, 
si ipse Pausanias, qui nobis huius rei auctor est 3 ) , rem in 
dubio non relinqueret. Turn vero Gitiadas in templo Mi- 
nervae, quam Chalcioecum vocant, Neptuni figuram finxisse 
traditur in anaglypho Minervae partum praebente 4 ). Ean- 
dem repraesentationem , quam priscae arti usitatissimam 
fuisse post magis intellegetur , non solum ad Amyclaeum 
solium exornandum adhibuit Bathycles, idem qui alio solii 
loco Alcyones raptum sculpsit 5 ), sed etiam Cleanthes Corintliius 
pictura expressit 6 ), quae quin optimo iure huic tempori 
ascribatur, mihi quidem non dubium est. Non.enim video, 
quaenam insit picturae petulantia, quam errore sibi finxerat 
Welckerus 7 8 ), cum imaginis veterem auctorem Neptuni piscem 
Iovi obferentis gcstum falso interpretatum esse non intelle- 
geret. Quid enim pictiiris vasariis aptius ad hanc imagi- 
nem conferri potest s ) , in quibus iam antiquitus pisce distin- 
gui Neptunum propter maris imperium 9 ) infra inveniemus ? 
Longe igitur abiciantur omnes argutiae, in quas inciderunt 
viri docti, ut piscis attributum quid sibi vellet in hac ima- 
gine interpretarentur 10 ). Iam ad artem statuariam reverten- 

3) Paus. VIII. 14. 5. 7. 

4) Paus. III. 17. 3; cf. Welcker, goetterl. II. pp. 288. 081 ; Roulez, 
ann. 1859. p. 301 nt. 4. Quem templi locum tenuerit imago, in con- 
troversia versatur. cf. Welcker, kl. schr. III. p. 540; Koner, Koehne’s 
num. ztschr. 1845 p. 2 — 0; arch. ztg. 1845 p. 30. 

5) Paus III. 18. 10; 19. 3. 

0) Strab. VIII. 343; Athen. VIII. 346. B. C: h ^ Hootioojv tcc- 
TTobjTai Dtivvov To) Ail TTpociflpiMv luoivovTi. cf. Sillig, cat. art. p. 82 ; Raoul- 
Rochette, peint. ined. p. 106; Meyer, k. g. II. p. 39. 

7) allg. lit. ztg. 1830 n° 177; quod etiam Gerhardio placet a. v. I. 
pp. 12. 47. 

8) Panofka, zur erkl. d. plin.; Brunn, K. G. II. p. 7 ; C. R. 1804 
p. 216 nt. 5. 

9} C. R. 1. 1.; Roulez, ann. 1859 p. 302. 

10) Panofka, 1. 1. p. 5; de Witte, cl cer. I. p. 183. 

tibus‘ nobis Neptuni statua colossea ex acre facta, quam 
Graeci post proelium Plataeense in Isthmo deo sacram esse 
voluerunt u ) , notatu digna esse videtur. Statuam autem 
a Glauco confectam, quam cum aliis donis Micytlius Olym- 
piae constituit 12 ), vix ad priscam artem pertinere putamus. 
Relicum est, ut monumenta quaedam a Prcllero ,s ) non 
recte liuc relata reiciamus. Ac primum quidem Neptuni 
statuam equum marinum in manu tenentis , quae Helices 
interitu in man demersa navigantibus postea periculum at- 
tulisse dicitur, Ileraelidis Pontici demum temporibus (ol. 
Cl, 4.) destructam esse, ex Strabonis 14 ) verbis clare perspi- 
citur. Turn vero Neptuni Amphitritesque statuae colosseae 
in Teno insula extantes 15 ) certae aetati ascribi non possunt, 
cum de Telesia, qui eas confecit, statuario Atheniensi nihil 
praeterea tradatur ,6 ) . Nec maiore denique probabilitate 
dei colossum delphine et tridente instructum, qui Cenchreis . 
in portu extabat, ex aereis Corinthiorum nummis ,7 ) hue re- 
ferendum esse censeo. 

Sequitur, ut ad monumenta, quae hodie extant, animum 
attendamus. Statuariae quidem artis cum nobis nullum monu- 
mentum relictum sit, primo loco vasa picta enumeranda esse 
videntur, quippe quae genuinam prisci temporis artem optime 
nobis praebeant. Quorum duo genera ad nostram rem per- 
tmere constat, et primum quidem omnia, quae picturas nigro 
colore confectas exhibent, rubris deinde figuris ornatorum ea, 
quae propter rigidam figurarum delineationem atque literarum 
fonnas , si quae accedunt , ante aut non ita multo post ol. 
LXXX VI.. picta esse videntur 18 ). Vasis non editis, quae 


11) Her.. IX. 81. ♦ 

12) Paua. V. 26. 2. 

13) Pauly, R.-Enc. V. 1. p. 564. 

14) lib. VIII. 384, ad quem conferas Diod. XV. 49. 

15) Clepi. Al. Protr. p. 41 P; cf. arch. ztg. 1S49 p. 120. 

16) cf. Sillig, cat. art. p. 437; Brunn, K. G. I. p. 400. 

17) d. a. k- II. 6. 72. ' 

18) Jahn, Vasencat. p. 174 — 189. 

1 * . 

stellis designate indicis, qui sequitur, locis aptis inserui, 
brevem sed accuratissimara, quae obvia erat, Neptuni figurae 
descriptionem adicere non alienum esse putevi. Praeterea 
monitum esse volo, facile fieri potuisse, ut nonnulla vasa 
temere in bunc numerum adsciscerem, quae si accuratius 
aliquando innotuerint, vel ad recentiorem artis aetetem vel ad 
antiquioris artis iraitationem fortasse releganda erunt. 

I. Picturae vasariae nigro colore distinctae. 

a. Neptuni stantis imagines. 

A. Delphici dei, Mercurius. el. cer. II. 36 C. ,9 ) 

B. a. v. I. 36. cf. M 145. 

C. Micali, storia 85. 3; v. f. III. 299; el. cer. 

II. 36 D. cf. L 552. 

D. Tischbein IV. 2. 

E. a. v. I. 13. 

*A. Veste stellate indutus tridentem tenet. 

P 1702. 

*B. Pallio amictus tridentem gerit. M178. 

*C. Tunica pallioque indutus tridentem gerit. 

M 1265. 

/ ♦ / 

*D. Palliatus , fascia insignis tridentem tenet. 

P87. 

*E. Amplo vestimento amictus tridentem retinet. 

P 326. 

*F. Pisce et tridente designatur. mus. 6tr. 767. 20 ) 

*G. Vestimento picto amictus, capillis in umeros 

promissis diademate cinctis, tridente in- 
dicatur. L517. 

19) Omnium, quae hanc imaginem praebent, vasorum pictorum in- 
dicem adhuc plenissimum invenies a. v. I. p. 57 nt. 5; cf. ibidem, 
nachtr. p. 207. 

20) Extat pictura in hydria, quae ex principis de Canino collectione 
vendita nunc Lugduni Batavorum asservari videtur. cf. Jannsen, de griek. 
rom. en etr. mon. van het mus. te Leyden no 1640; Gerhard, arch, 
anz. 1849 p. 86. 

F. Minervae partus, mon. VIII. 24. cf. ann. 1865. 

p. 368 sq. ; F‘2. 

G. mon. VI. 56.3. cf. CIV. 1081. 2l )lann. 1861 

II. mon. VI. 56.2. cf. CIV. 1087. Jp. 299 sq. 

I. mon. III. 44. 45; 61. cer. I. 65 A. cf. ann. 

1842 p. 90 sq. ; L564. 

K. mus. greg. II. 48. 2. cf. a. d. V. p. 482. 

• 

*11. Delphine et bidente 22 ) designatur. Hi 699. 

*1. Tridente indicatur. H 1700. 

L. Hacchus, Libera, Mercurius. a. v. I. 48; p. u. d. 

II. 4.23) 

M. Minerva, v. p. 2. 3; arch. ztg. 1846 taf. 39. 4; 

Panofka, pos. bas. erl. taf. no 3; el. cer. 

I. 78. 

N. Minerva et Mercurius. el. cer. III. 13. 

O. el. cer. III. 36 A. cf. cab. etr. no 66. 

P. Iupiter, Pluto, mus. blac. 19; el. cer. I. 24. 

Q. Herculis et Tritonis pugna. mus. greg. II. 44. 2a. 

R. Hercules in deos relatus. a. v. II. 140. 

S. v. f. II. 109 . 24 ) 

T. Herculis et Minervae (?) pugna. archaeol. XXX. p. 342. 

pi. XVIII; a. v. II. 127. cf. L427. 

U. Minerva, Hacchus. mus. greg. II. 38. 2a; p. u. d. 

II. 3. 

21) Insunt in hoc mdice nonnulla vasa picta, quae olim in museo 

Campanensi extantia hodie Parisiis asservari colligi licet ex: De Witte, 
Notice sur les vases peints du mus. Nap. 111. — Sunt autem haec : 
G: cf. 1. 1. p. 15 n° 1081 ; DD : cf. p. 20 n° 39 ; b: cf. p. 23 n° 54; 

*s : cf. p. 25 no 702; 12* *: cf. p. 21 751. 

22) Qui mera neglegentia tridentis loco pictus esse videtur Welcke/o, 
a. d. III. p. 95 nt. 6. = ann. 1850 p. Ill nt. 1. 

23) Nescio unde exortus sit error Gerhardii , qui hanc amphoram, 
quam luculenter descriptam invenio in catalogo Petropolitano sub no 138, 
ad Monacensem collectionem pertinere dicit a. v. I. p. 173. 

24} Hydriam , quae hanc picturam praebeat, hodie Florentiis in 
officiorum museo extare, colligo ex bull. 1870 p. 181 no 6. 

*K. Diana (?), Hercules, Minerva, Mercurius. Pallio in- 
dutus et corona distinctus dextra manu tridentem retinet, 
sinistra sublata. Ml 109. 

*L. Hercules in deos relatus. Pisce et tridente notatus 
caput fascia insigne retorquens procedit. 11 1708. 

*M. Herculis et Tritonis pugna. Vestimento amictus 
magnum tridentem in sinistra gerit. P25. 25 ) 

*N. Dei curium nuptialem comitantes. Tunica pallioque 
vestitus et myrto coronatus tridente in sinistro umero super- 
imposito astat. M432. 

*0. Quadriga vehens, pisce designatus, una cum muliere 
(Venere?) equorum frena retinet. 11 1703. 

*P. Mercurius, Minerva (?}, mulier incerta in medio se- 
dens, vir nudus. Tunica pallioque indutus dextra manu 
piscem, hastam sinistra retinet. bull. 1869 p. 169 sq. 

*Q. Deorum conventus. Tridente instructus eapite reverso 
et manu sublata scaenam relinquere videtur. bull. 1. 1. p. 251. 

b. Neptuni gradientis imagines. 

V. Herculis et Tritonis pugna. a. v. II. 111. 

W. Herculis et Cycni pugna. a. v. II. 122. 23. cf. bull. 

1835 p. 163. 

X. Athletae, Mercurius. a. v. II. 138. 

Y. Bigam ascendit Mercurio, Baccho, Libera astantibus. 

a. v. I. 10; p. u. d. II. 5. 

*i?. Theseus Antiopen rapit. Pallio amictus, longis cin- 
cinnis insignis, tridente vibrato summo impetu adproperat. M 7. 

*S. Mercurius et equus erectus, ut secundarias figuras 
omittam. Piscem et tridentem gerens in Mercurium irruit. 
CII. 60. 


25) Hydriam, quae hanc imaginem ostendat, iam in diversis fuisse 
collectionibus , his testimoniis probatur : Cat. di seelte ant. del Pr. di 
Can. n° 1908; C IV. 212; P25; cf. a. v. II. p. 95 nt. 12 o; ibid, nachtr. 
p. 187. 

*T. Tridentem tenons, tunica pallioque vestitus (ut vide- 
tur), longe pedibus progreditur. bull. 1869 p. 250. 

*U. Tunica pallioque indutus dextra tridentem, delplii- 
nein sinistra retinens capite reverso propere ingreditur 2G ) . 
Longperier, cat. de la coll, de feu M. Noel Des Vergers 
no 102. 

Z. Gigantomachia. el. cer. III. 12. 27 ) 

AA. intr. 84; a. u. moil. I. 9; el. cer. I. 6. 

BB. Stephani, d. kampf z\v. thes. u. minot. 

taf. X. 

CC. Overb., Atl. d. K. m. taf. IV. 0. cf. M719. 

I)D. mon. VI. VII. 78; Overb., 1. 1. taf. IV. 8. 

cf. C II. 39.21) 

*V. Nudus, effusis capillis, gladio succinctus, 

lancea vibrata impetum facit. M 1263. 28 ) 

*W. Pelle ferina umeris iniecta amictus, telum 

paene extinctum liastae simillimum gerit. C IV. 462; P221. 

*X. (quae pictura in vasculi modo descripti 

parte aversa extat) . Amiculo ilia cingente indutus et gladio 
armatus lanceam agitat. P 1.1. 

\ 

26) Haec imago in fundo picta est paterae , qnam e Volceianis se- 
pulcris cum aliis recenti memoria repertam commemorat Al. Francois, 
bull. 1857 p. 24 n" 2. Similis esse videtur pictura, quam in fundo pictam 
exhibet patera, quae dim in museo Campanensi (IV. 625.) extans prin- 
cipis de Canino cura operaque inventa esse videtur ; cf. bull. 1S39 p. 23 
n° 11. Notatu dignum est, utriusque paterae imagines exteriores rubro 
colore pictas esse. 

27) Hanc amphoram apud Col. Leake Londinensem extare colligo 
ex Panofkae nota, arch. anz. 1846 p. 206. — Ceterum index vasorum 
eandem imaginem praebentium quam plenissimus rcpcritur C. H. 1865 
p. 172 nt. 1. 

28) Eandem picturam redire in aversa vasculi parte, obiter tantum 
commemorat Jahnius 1. 1. — Imagines hue referendae et quae nigras 
et quae rubras figuras ostendunt , cum omnes in eo consentiant, quod 
Neptunus magnum saxum umero sinistro impositum deiecturus incedit, 
hoc in singulis describendis imaginibus et hie et infra silentio praeter- 
mittendum esse putavi. 

*Y. Gigantomachia. Nudus, capillis promissis, tridentem 
gerit. F7. 29 ) 

*Z. Chlamyde de umeris pendente amictus, lon- 

gis capillis diademate cinetis, tridente pugnat. L613. 

*AA. - Nudus, longis comarum cincinnis in umeros ' 

cadentibus, tridentem gerit. L645; cab. eta*. 128. 

*BB. Nudus praeter chlamydem obiter iniectam, 

tridentem vel hastam gerit, cacumine abscondito. cab. etr. 
65. 30 ) 

. c. Neptuni sedentis imagines. 

EE. Deorum consessus. trsch. IV. V. cf. B1031. 

FF. In tauro sedens a. v. I. 47 ; el. cer. III. 4; p. u. d. 
I. 1. 2. cf. F 9. 

GG. Dei piscatores. Christie, disqu. up. gr. v. p. 81. 

pi. XII; g. m. 125. 466 = rel. 193. 695 ; 
el. cer. III. 14. 

*CC. Minerva, Hercules cithara canens. Mars. Tunica 
pallioque pictis indutus, comarum cincinnis in umeros pen- 
dentibus, tridentem in dextra gerit. L536. 

*DD. Apollo cithara canens, binis deabus circumdatis, 
Bacchus sedens. Pallio amictus manu supra caput elata 
piscem retinet. B 1979. 31 ) 


29) Eiusdem collections amphora altera no 8 prorsus eandem pictu- 
ram exhibere videtur. Nec minus hue referenda est amphora musei 
Campanensis (IV. 161.) male descripta. 

30) Haec amphora nunc Parisiis asservatur; cf. 61. cer. I. p. 11. 

31) Huic indici inserere non potuimus vasa picta non edita, quae 
quamvis Neptuni figuram praebeant, tamen tarn obiter descripta sunt, 
ut ad liguram eius omnino nihil redundet. Pars cum iam, ut casus 
ferebat, enumerata, pars in eis, quae secuntur, passim commemoranda 
sit, haec fere restant: 1. bull. 1859 p. 132. 2. arch. anz. 1851 p. 120. 
3. rap. vole. nt. 82b. 4. CIV. 149. 5. CIV. 872. 

II. Picturae vasariae rubris figuris rigide 
delineatis compositae. 

a. Neptuni stantis imagines. 

. I 

a. Hercules in deos relatus. a. v. II. 146. 147. 

b. Deorum conventus. mon. VI. 58. 2; a. d. V. 24 a. 

cf. CIV. 54.21) 

c. mon. VI. 58. 1; a. d. V. 24 b. 32 ) |ann. 1861 

d. mus.greg. II. 21. 1 a; p. u. d. II. 5.J p. 293sq. 

e. Respondet in aversa vasculi parte iuvenis palliatus 

pateram porrigens. el. cer. III. 6. 

f. Respondet Hercules arcum intendens. tr. u. g. 21. 

cf. B 1753. 

g . Respondet Ampliitrite (?). el. cer. III. 2 4 . 3:l ) 

h. Victoria, Bacchus (respondent Paridis iudicio in altera 

parte picto). a. v. III. 174. 175 ; p. u.d. 
I. 4. cf. L 787. 

i. * Hercules Iovi Hesperidum mala coram deis offerens. 

ann. 1859 p. 293 sq. tav. d’agg. GH. cf. 
C XI. 15; P 1641. 

k. Cum muliere piscem tenente colloquens (respondet 
mulier pilam retinens). el. cer. III. 23. 

A 

*a. Neptunus et Ampliitrite Boreae et Orithyiae in aversa 
vasculi parte pictis respondentes. Longa veste amictus, del- 
phinem sinistra retinens , tridente ad lacertum acclinato, 
dextra sublata colloquitur. bull. 1865 p. 216. 


32) Ilanc imaginem Neptunum praebere , non duplicem Bacchum, 
qui quid sibi velit omnino non ]>atet, concedo Panofkac (arch. anz. 1S47 
p. 21*), qui ipse examinans vasculum, quod tunc apud Depolettiuin 
extabat, thyrsum Neptuno additum hodiernae originis esse vidit. Sae- 
pissime praeterea Neptunum pateram tenere , ostendunt picturae rubro 
colore distinctae (h. bb. *d. *t. *u.). v 

33) Haec amphora nunc Parisiis extat. cf. arch. anz. 1853 p. 400 
n° 14. 

*b. Amphitrite, Bacchus, Diona, Mercuiius. Hedera 
coronatus delphinem et tridentem gerit. cab. etr. n° 71. 34 ) 
*c. Mulier alata pateram porrigens ex oenochoe imple- 

tam, duabus mulieribus inter se colloquentibus. Longa veste 

♦ 

ct tridente indutus. C XI. 18. 

*d. Amphitrite libamen effundens ex oenochoe in altum 
elata et Doris (?) . Tunica pallioque amictus, fascia gemmis 
distincta insignis, tridentem sinistra, dextra pateram retinet. 
F 10. 

*e. Amymone hydriam protendens. Tunica pallioque in- 
dutus, cr ini bus prolixe in umeros cadentibus, sinistra manu 
tridentem retinet, dextra latere innixus. bull. nap. II. p. 61. 

*f. Cum Mercurio colloquens (respondet in aversa vasculi 
parte Apollo cithara .caucus Minervae oppositus). Palliatus 
et lauro coronatus tridentem retinet. bull. 1869 p. 192. 

*g. Mercuiius, Bacchus, mulier amplo vestimento amicta. 
Palliatus tridentem gerit. C XI. 8. 

*h. Palliatus et tridente conspicuus dextra sublata cum 
love colloquitur, muliere sceptro distincta astante. C XL 120. 

*i. Aegeus et Aethra Theseum excipientes. Astat pallio 
vestitus, lauro coronatus, tridente designatus. L809. 

✓ 

b. . Neptuni gradientis imagines. 

/. Aethram insectans. mus. greg. II. 14. la; a. v. I. 12; 

el. cer. III. 5; Panofka, pos. bas. erl. 
taf. n« 4. 

m. Aethram vel Beroen persequens. el. cer. III. 19. cf. 

L 733. 

n. Amymonen vel Amphitriten insectatur, socia in alteram 

partem fugiente. Heydemann,gr. v. taf. II. 1 . 

o. a. v. I. 65. 2; el. cer. III. 21. 35 ) 

34) Extat haec pictura in hydria inscriptionibus (AlONA, I102EIA0N 
etc.) ornata , quam hodie Parisiis asservari testatur Papasliotis, arch, 
anz. 1853 p. 400 n° 10. 

35) Non consentiunt de huius vasculi forma Gerhardius (1. 1. p. 4S 
nt. 79) et de Wittius (1. 1. p. 56), quod alter craterem alter hydriam 
appellat. Iam cum hoc vasculum cum collectione Pizzati Petriburgum 

p. Amymonen vel Ampliitriten insectatur. bull. sic. 1804 

fasc. III. tav. 2. 3fi ) 

q. Europen (?) persequens ; respondet in aversa vasis parte 

iuvenis palliatus (Cadmus?), el. cer. III. 22. 

r. Respondet iuvenis palliatus. a. v. I. 11. 1; el. cer. 

' III. 8. cf. F 6. 

s. Orion, Diana, mus. chius. II. 169. cf. arch. ztg. tS5l 

p. 306 sq. 

*k. Amymonen insectans. Amiculo umeris iniecto vesti- 
tus, crinibus tenui fascia cinctis, in sinistra tridentem gerens, 
dextram protendens longe pedibus progreditur. IM535. 37 ) 

*1. Nudus practer chlamydem brachio iniectam, 

imberbis , corona insignis , in sinistra tridentem gerens ab 
alato Amore floribus decoratum, dextra puellam arripit. bull, 
nap. II. p. 61. 

*m. Chlamvde vestitus, dextram tridente occu- 

patam ad puellam versus extendit. C XI. 66. 

*n. Tunica breviore et chlamyde indutus, capite 

fascia insigui, dextra tridentem retinens, sinistram ad puel- 
lam versus extendit. bull. 1864 p. 176 n<» 3; arch. anz. 
1865 p. 25 *.38) 

venisse feratur , ubi similem nec vero eandem picturam in cratere ex- 
tare ex catalogo cognovimus (*k.). utra vasis forma vera sit, constituere 
vix possumus. 

36) Hunc librum cum inspicere mihi non licuerit, picturae notitia, 
quam Heydemannus (arch. ztg. 1S70 p. 44 n° 32) praebet, hoc loco 
subdenda esse videtur. Neptunus lauro coronatus, pallio supra umerum 
sinistrum iniecto, dextra tridentem gerens sinistra puellam (cuius socia 
num adsit non pellucet) retinere studet. 

37) Ne longus siin, in explicandis picturis neque sociae, quae abesse 
videtur in *m , neque hydriae, qua mulier distincta est in *k. *1. *m., 
mentionem feci. 

38) Vidit Helbigius hoc vasculum in collectione Peytrigneti. Iam 

cum credi vix possit, aliud vasculum eiusdem formae (TrotjAvoc) et eodem 
(Capuae) loco repertum prorsus eandem picturam, vel eandem aversae 
partis imaginem ostendere, non dubito , quin ille Peytrignensis 

serius in Castellani ])ervenerit collectionem. cf. de Witte , cat. de la 
coll, d’ant. de M. Alex. Castellani n°45; arch. anz. I860 p. 273*. 

*o. Tunica breviore amictus dextra tridentem, delphinem 
sinistra retinens grande incedit (respondet in aversa vasis 
parte iuvenis propere decurrens). bull. 1865 p. 216. 

*p. Pisce et tridente designatus mulierem fugientem in- 
sectatur, quam in aversa vasis parte conspicis. bull. 1869 
p. 191.. ' 

t. Gigantomachia. trsch. X. XI. cf. 11 1002. 39 ) 

u. v. p. 19. 20; trsch. A. B; Ov., 1. 1. taf. 

IV. 12 b . 

v. (imago interior paterae modo laudatae) .1.1. 

lo. mus. chius. II. 171. 172; el. cer. I. 4. 

x. Laborde, vases Lamb. I. 41 ; intr. 84; a. u. 

mon. I. 7. 8. 1; d. a. k. I. 44. 208; 

rel. 131. 509; el. cer. I. 5. 

y. (respondet in aversae partis ordine superiore 

Minerva Enceladum depugnans). Noel 

f f 

Des Vergers, L’Etrur. et les Etrusques. 

III. pi. 36. cf. Longperier, 1. 1. no 132. 

z. mus. greg. II. 56. la. 

*q. Tunica breviore et chlamyde vestitus tri- 

dente pugnat. bull. 1865 p. 216. 

*r. (respondet in aversa vasculi parte Minerva 

Enceladum prostcrnens) . Tunica breviore indutus, crinibus 
in nodum coactis, tridentem gerit. bull. 1870 p. 184 no 13. 

o. Kept uni sedentis imagines. 

aa. Deorum conventus. a. v. I. 7. cf. bull. 1838 p. 55; 

M 405. 

bb. (in pictura paterae a Sosia confectae) . mon. 

I. 24. 25; d. a. k. I. 45. 210; tr. u. g. 

VI. VII; Gerfrard, ges. ac. abh. taf. 

XV. 1. 2. 

39) Uberius tractaverunt de his pateris (t. u. w.) Overb., K. m. II. 
p. 341 sq. n<> 14. 15. 21; Jahnius, ann. 1S69 p. 176 sq. 

co. Amphitrite, Theseus, v. p. 21. 22; mon. I. 52; 

a. d. III. 25. 1. 2; Ov., gal. taf. 13; 
el. cer. III. 9. cf. nouv. anil. 1. p. 139 sqq. 

t 

*s. Amphitrite in solio sedens, quattuor Nereides (re- 
spondent Peleus et Thetis in altera paterae parte). Capite 
diademate cincto, sinistra tridentem retinet. CIV. 702. 21 ) 

* t. Mulier libamen effundens (modo descriptae paterae 
pictura interior) . Sinistra tridente nixus dextra pateram 
protendit. 

*u. Respondet in aversa vasis parte figura palliata. 
Tridentem et pateram retinet. CXI. 79. 40 ) 


Anaglyphis deinde, quae propter priscae artis imitationem 
ad earn, quam quaerimus, Neptuni figuram spectare videntur, 
secundus locus vindicandus erit. Sed summa in his ’^dhi- 
benda est prudentia, ne plus aequo eorum auxilio enucleetur. 
Saepius enim sculpentes sui temporis artem respexisse pu- 
tandi sunt, quam sequentes in priscam artem nonnulla 
transtulisse videntur, quae recentioris aetatis esse apparet. 
Anaglypha autem haec fere sunt: 

1. Basis trilatera Borghesiana, quae wduodecim deorum 
ara« dicitur, nunc Parisiis ex tans, in qua Neptuni figurae 


40) Respeximus neque ad ollam Monacensem (M415; ed. mon. IV. 27. 
A. B.), in qua Neptunus pisce et caduceo designari putabatur, quam 
Michaelis ann. 1859 p. 60 sqq. ex hoc numero reiecit, neque ad ollam 
prope Clusium repertam (ed. arch. ztg. 1851 taf. XXVII. 2.), in qua 
Neptuni figura a sollemni omnino recedens conspicitur (cf. C. R. 1866 
p. 93; Ov., K. m. II. p. 260). Ceterum etiam nonnulla vasa inedita 
propter tenuem, quae ad manum erat, descriptionem in hunc indicem 
non rettulimus, quae hie reperiuntur . 1. bull. 1810 p. 53. 2. bull. 1851 
p. 71 = arch. anz. 1851 p. 46. 3. bull. 1847 p. 139 sq. ; a. d. III. 
p. 408 sq. 4. arch. anz. 1856 p. 247* sqq. n° 399. 5. 6. C IV. 45 ; 
XI. 85. 

superior pars invidia temporum destructa est. Monumenti 
saepissime editi eas tantum publicationes laudasse sufficiat, 
quae omnibus patent. Visconti, mus. piocl. VI. tab. B; 
Clarac, mus. de sculpt. II. pi. 173. 174; d. a. k. I. 
no 43 — 45; Gerhard, iiber d. zw. gott. (Abb. d. Berl. Ac. 
1840) taf. II. 3 — 5 = ges. acad. abb. taf. XVI. 3 — 5. 41 ) 

2. Puteal Capitolinum, cuius imaginis significatio non- 
dum accurate explicata est. Huius quoque monumenti edi- 
tiones paucas protulisse satis sit. mus. cap. IV. 22 ; Win- 
ckelm., mon. ined. no 5 ; d. a. k. II. no 197. — cf. be- 
scbreib. roms III. I. p. 174 sq. zimm. 5. no 1. 

r r 

3. Ara quadrata in Villa Albanensi extans, in qua Io- 
vis et Iunonis nuptiae sculptae sunt. Winckelm. , mon. 
ned. n« 6; Zoega, bassir. tav. 101; a. d. II. taf. I. no 1; 
Gerhard, 1. 1. taf. II. 2=ges. abb. taf. XVI. 2. — cf. 
beschr. roms III. II. pp. 467. 470; Fea, indie, antiquaria 
per la V. Albani no 249. 42 ) 

4. Marmor unam, Neptuni gradientis, figuram exhibens, 
quod nunc in museo pioclementino asservatur 43 ) . Visconti, 
mus.- piocl. IV. 32; Pistolesi, il. vat. descr. V. 78; g. m. 
I. 62. 297 = rel. 130. 504; d. a. k. II. 6. 73; Hirt, bil- 
derb. vign. 11. — cf. Zoega, Welcker’s ztschr. f. a. k. I. 
p. 390 ; Boettiger, id. z. k. m. II. p. 344 ; beschr. roms II. II. 
p. 196 sq. loggia scoperta no 28; nouveau bras du mus. au 
vat. Rome 1856 — 57 p. 109 no 460. 

5. Marmor Matthaeanum unam, Neptuni, figuram prae- 
bens. mon. matth. III. 10. 1. 


41) Reliquas si desideras cf. Petersen, d. zwolfgottersystem p. 2D 
nt. 8. — Ceterum ad 1. 2. 3. cf. Overb., K. m. II. p. 22 sq. III. p. 175 sqq. 

42) Solara Neptuni figuram cum aliis aliunde desumptis ad arae 
Borghesianae exemplar coniunctam praeterea praebent: Hirt, bilderb. 
vign. 2; g. m. I. 6. 22 = rel. 64. 150 c. 

43) Miror, cur Muellerus (d. a. K. II. p. 7 ; h. b. § 355. 4 p. 528) 
et Millinus (g. m.) hoc marmor ad candelabri basin pertinere conten- 
dant, de qua ceteri omnino nihil habent. 

6. Marmoris prope A then as reperti fragment mn, in quo 
Neptuni caput et tridentis cuspides conspiciuntur. Schoene, 
gr. rel. taf. XXIV. 101. «) 


Relicum est , ut in nummos aliquos inquiramus , qui 
cum priscae aetatis atque artis vestigia aperte prae se fe- 
rant, hue pertinent. Posidoniae urbis dico nummos argen- 
teos 45 ) , in quibus Neptunus ingrediens , pendente ex ume- 
ris palliolo, sinistra Cxtenta, dextra tridentem intorquens 
conspicitur 46 ) . Quorum duo sunt ordines, qui aversarum 
partium discrimine constituuntur. Ac prioris quidem ordinis 
nummi, quos antiquiores esse apparet, in aversa parte eun- 
dem typum incusum praebent. Ad alteram deinde ordinem 
qui pertinent, taurum ectypum ostendunt. Quos summa 
arte saepe confectos ad recentiorem plerumque aetatem rele- 
gandos esse constat, praesertim cum novae literarum fonnae 
nonnusquam inveniantur. 

Atque antiquiores quidem quo tempore primum per- 
cussi sint, in dubio versatur propterea, quod Posidoniae 
urbis origines lucem adhuc desiderant. Longum est, accu- 
ratius in has res inquirere. Constare tamen videtur, urbem 
liaud ita multo post Sybarin conditam i. e. circa ol. XVIII. a 
Troezeniis ex hac urbe depulsis, quos Solinus 47 ) Dorienses, 
Sybaritas Strabo 4S ) et Scymnus Chius 4!> j crediderunt, consti- 


44) Monumentum ineditum hue spectans, Neptunum , Minervam, 
Latonam exhibens, Petriburgi extare dicitur arch. anz. 1851 p. 58. 

45) Aereos enim rarissimos esse et semper recentioris originis suspi- 
tionem movere , eolligo ex Magnani Luc. num. tab. '25. 20; cf. p. 11 
nt. 22. 

46) Uberrima talium nummorum collectio olim extabat in museo 
Caraffae Noiensium ducis. cf. Winckelm III. p. 214. 

47) cap. II. § 10. 

48) V. p. 251 B. 

49) Peripl. v. 245. 

tutam esse 50 ). Eis enim, qui coloniam post Sybarin demum 
deletam deductam esse putant 51 ), veterum scriptorum aucto- 
ritas 52 ) aperte repugnat. Itaque cum neque ad certos neque 
ad angustos temporis fines, intra quos nummi nobis servati 
percussi sint, respiciendum sit, quid obstat, quominus eos, 
de quibus nunc agimus, illis temporibus ascribamus, quibus 
ceteroquin optime respondere videantur? Ineusos igitur num- 
mos inde ab ol. LX., illos, qui taurum ostendunt, cuius 
signum non a Troezeniis 53 ) , sed potius a Sybaritis post ur- 
bem deletam cum alio turn Posidoniam confugientibus alla- 
tum esse videtur, non prius quam inde ab ol. LXVII. 3, 
quo anno Sybaris deleta est, percussos esse censeo. Quod 
ita accipias velim, ut inde ab ilia aetate utriusque ordinis 
nummis eodem tempore usi esse Posidoniates putandi sint 54 ), 
quod probatur incusorum quorundam typi delineatione, quae 
ad artem picturarum rubro colore distinctarum proxime ac- 
cedat. Neque a verisimili alienum est, nobis ex illo potissi- 
mum tempore nummos servatos esse , quo Posidoniam ma- 
xime floruisse ex urbis monu mentis ruinisque liodie extan tibus 
conspicuum est 55 ). 

Iam cum nummorum editionibus ante nostrum saeculura 


50) cf. Crosse, comm, brevis, qua in Paesti origg. et viciss. inquir. 
p. 14;' Raoul-Rochette, etabi. des col. gr. III. p. 244 sqq. ; Due de 
Luynes, nouv. ann. I. p. 129. 

51) Mazochius, comm, in tab. Her. p. 498; Magnanus, Luc. num. 
p. 10; Heynius, op. acad. II. p. 203; Forbiger, Pauly R.-Enc. V. 2. 
v. Paestum. 

52) Aristot. Pol. V. 7; Herod. I. 167. 

53) Quod voluit dux Luynensium nouv. ann. I. p. 429. 

54) Sic enim statues, si videris nummum a Millingenio editum, qui 

taurum praebet , praeterea memorabilem , quod similem inscriptionem 
ostendit ac nummorum incusorum nonnulli , in quibus legitur 

(f. t.). Quae literae quid sibi velint, quamvis ad liquidum nondum per- 
ductum sit, tamen eas ad priscum oppidi nomen , quod Phistulis fuisse 
dicitur (cf. Micali , l ltalia I. p. 234.), non referendas esse, constare 
videtur. cf. Magnan, Luc. num. p. 13; Due de Luynes, ann. nouv. I. 
p. 431; Millingen, anc. coins p. 6; sylloge p. 19; bull. nap. I. p. 24. 

55) Crosse, 1. 1. p. 15. 

institutis 56 ) prorsus nulla fides habenda sit, ad id, quod 
propositum est, paucas tantum et recentiorum quidem pu- 
blicationes in usum meura converti, quas his locis invenies : 
a. (3. y. Mionnet, Planches pi. LIX. 4. 5. 6. 
o. e. C- Micali, l’ltalia pi. LVIII. 1. 2. 3. 

% v (Mic. 1. 1. pi. LX. 8 = T .) 

7). g. m. I. 62. 293 = rel. 130. 506. 

0. Panofka , einfl. d. gotth. a. d. ortsn. (B. Ac. 

1840) taf. I. 14. 

1. bull. nap. N. S. III. tav. 13. 6; cf. p. 160. 
x. A. Fiorelli, ann. uum. Koraae 1846. fasc. I. tav. 

III. 1. 3; cf. p. 9. 

p. Millingen, sylloge pi. I. 7; cf. p. 16 sq. ; bull, 
nap. I. p. 24. 

v. $. mon. III. tav. 35. 5. 6; cf. ann. 1841 p. 133 sqq. 
o. bull. nap. III. tav. 3. 12; cf. p. 106. 
Praeterea numinos cerae sulphuratae impressos , quos 
pasta vocant, in promptu liabui hos: f 

tc. Mionnet, muenzpastensamml. no 158. 
p. a. t. o. cp. Pinder, d. ant. muenz. d. berl. m. p. 14 

no 71—75. 

<!>. c«. c- Nummi ex florentissima , quae Vitoduri exstat, 
collectione Imhoof-Blumer oriundi, qui Over- 
beckii benevolentia mihi contigerunt. 


Postquam omnia, quae ad nostram rem spectant, quan- 
tum fieri potuit, congessimus, iam primum videamus, quo- 
modo finxerint Neptunum in illis simulacris artifices Graeci. 
Iam cum tantum absit ut in his monumentis, quae nobis 
servata sunt, dei vultus corpusque summa arte expressum 
sit, ut a ceteris deis Neptunus vix ac ne vix quidem distin- 


56) Goltz, Graecia tab. XXIII; Magnan , Lucania numismatica 
tab. 19 — 26; Paoli, Kovine di Pesto tab. 40 sqq. 

gui possit — quod postea magis intellegetur — in parvas 
res, quae ad externain speciem pertinent, inquirendum esse 
videtur. Itaque priore loco quis dei crinium barbaeque ha- 
bitus, deinde quae vestium eius consuetudo sit, perscru- 
tabimur. 

Atque in eorum quidem vasorum genere, quae nigris 
figuris ornata sunt, Neptunus praecipue prolixo praeditus 
est capillo, qui indisposita plerumque ubertate (A. B. C. 
D. F. H. K. L. N. O. P. Q. S. T. U. V. W. X. Y. Z. 
EE.; *G. * V. * Y. *Z.), raro contra longos in cincinnos 
divisus (M. ; *R. *AA. *CC.) in cervicem defluit. Quod 
cum in una tantum pictura publici iuris facta observetur 
(de ceteris enim certi quidquam constituere nobis non licet) , 
statuendum esse vidctur, hunc crinium habitum antiquissi- 
mae, de qua nunc dicimus, artis baud ita proprium fuisse, 
scd ad illam aetatem magis pertinere, qua vascularii Graeci 
iam rubro colore pingere ineipiebant. Cui tempori Amasin 
pictorem, cuius ex Vasculo (M.) tota haec opinio proficisci- 
tur, iure ascribi posse, omnes concedent, qui picturas exa- 
minay erint ab eius manu tanta arte ac diligentia confectas 57 ) , 
ut mirum non esset, si quando vascula ab eodem pictore 
rubris figuris decorata innotescerent. 

Sibi igitur habeat posterius tempus crinium ilium liabi- 
tum. Sed hoc tenendum est, ne priscam quidem et incul- 
tam artem exornandi capilli studio omnino caruisse. Ac 
primum quidem neminem picturas hue referendas vel obiter 
perlustrantem fugere potest, singularem comae cincinnum a 
cetera copia seiuuctum haud ita raro in umerum pectusque 
dei prolabi (B. F. O. Y. W. EE.), semel autem (Y.) in 
cervicem decidere. Deinde crista, ut ita dicam, supra fron- 
tem assurgens et occipitium versus decrescens, quam in vasis 
postea confectis omnino desideramus, hoc in picturarum 
genere nonnusquam (A. B. F. N. L.) observatur. Ad eun- 
dem crinium habitum imagines pertinere videntur, quibus 


57) cf. arch, ztg, 1846 taf. XXXIX. p. 233 sqq. 

literas D. O. T. V. GG. attribuimus, in quibus comae 
circa frontem assurgentes lineis intus sparsis paullo accura- 
tius adumbratae sunt. 

Alter Neptuni capillorum brevium habitus multo rarius 
occurrit (E. G. R. AA. BB. DD.). Accedit, quod buic 
numero ascripsimus picturas, quae aut delineatione negle- 
gentissima (G.) aut taetro habitu supra verum aucto (DD.), 
quem prisca ars semper aspemata est, recentioris aetatis imi- 
tationem diserte produnt. A quo habitu cincinnum singu- 
larem ilium , de quo supra diximus , plane alienum , non 
alienum esse capillum supra frontem assurgentem (E.), his 
exemplis satis probatur. 

Quod vero ad crinera fasciis coronisque decoratum at- 
tinet, negari non potest, saepius quam in vasorum genere 
postea factorum reperiri picturas, in quibus dei caput omni 
decore plane careat (A. B. D. E. F. G. H. K. L. N. S. 

• T. V. Z. DD. FF. GG.). E quarum imaginum numero 
accuratius inquirentes nonnullas aut manu neglegenti con- 
fectas (G. H. K. N.) aut ingenii a Graecis alieni vestigia 
prae se ferentes (S. T.) facile seiungent. Quibus seiunctis 
apparebit, haud rarius dei caput fascia 58 ) esse cinctum (C. 
M. F. R. W. X. Q. AA.; *D. *G. *L. *Z.). Corona vero 
nescio cur hoc in vasorum genere rarissime decoretur (O. 
BB. EE.; *K. *N.) 5!) ). Diadematis denique denticulis di- 
stincti ornatum omnino singularem una praebet pictura (U.), 
quae fortasse propter delineationem minime severam ad re- 
centiora tempora releganda est. 

Ad vasorum picturas rubris figuris compositas tran- 
seuntibus nobis statim in oculos incurrit promissorum cri- 
nium habitus plane diversus. Dissolvitur enim uber et indis- 
posita capilli copia, qua antea dei caput opertum vidimus, 
singulos in cincinnos prolixos, qui tantum abest ut liberiore 


58) Qua semel (Y.) folia et rami continentur. 

59) In pictura Uteris EE signata num deus corona an fascia ornatus 
sit, non pro certo habetur. cf. trsch. p. 0 nt. 9. 

2 * 

_ linearaentorum ductu insignem artis progressum prodant, ut 
summo rigore ad amussim paene picti in umeros tergumque 
decidant (c. d. c. f. g. i. x. aa. cc. ; *e.). 

Primo deinde apparet ocnlorum obtutu , breviorem ca- 
pillura multo saepius quam antea, quin etiam prolixo paene 
crebrius occurrere, in quo kabitu crines in nodum , quem 
Conzium 60 ) sequentes crobylum dicimus, colligati his in pic- 
turis primum haud raro (b. k. 1. t. z. ; *r.) reperiuntur. 
Quae reliquae sunt picturae hue referendae (a. h. ra. n. o. 
r. s. q. u. v. w. y.), comam aut satis simpliciter dispositam 
(n. o. r. s. q. u. v. w.) aut cincinno breviore ab aure pro- 
lapso, qui semel (z.) cum crobyli liabitu coniungitur, orua- 
tam (a. m. y.) aut brevissimos in cirros diffusam (h.) osten- 
dunt. 

Capitis denique corona decorandi raorem in antiquissi- 
mis vasis rarissime repertum in hoc genere creberrimum et 
fere solleranem esse, facile intellegitur exemplis in medium 
prolatis (b. d. f. i. k. p. q. x. w. y. cc. ; * b. * f. *i. *1.). 
Totidem autem exempla afferri possunt, quibus dei caput 
fascia 01 ) cinctum (a. h. 1. m. r. t. u. v. z. ; T k. *n. *s.) 
ostenditur. Qua in re animadvertas velim, plerumque ca- 
pillos longos corona (d. f. i. x. cc.), fascia breves (a. h. 
1. m. r. t. u. v. z.) non sine consilio, ut apparet, decorari. 
Pauca enim huic mori repugnant exempla, quae coronam 
breviori comae impositam (q. w. y.) ostendant. Crobylus 
autem si coronae ope (b. k.) sustinetur, ad nostram rem 
minus spectare videtur. 

Reliquae sunt imagines , quae res ab hoc vasorum ge- 
nere satis alienas praebent, quippe quae dei caput aut omni 
decore orbum (c. o. s. aa.) 62 ) aut diademate denticulis 


60) nuov. mein, dell’ inst. p. 408 sqq., cui Friederichsius »bausteine« 
p. 24 not. aliquid opposuit. 

61) Paucarum pieturarum (g. n. *d.) capitis ornatus fasciae genimis 

distinctae simillimus est. . 

62) Accedit, quod vaseulum picturam s praebens hue non perti- 
uere putamus , cum et ob causam , quam infra afferemus , recentiori 

distin cto (e.) decoratum ostendant. Quatenus hue pertineant 
picturae ineditae (*a. *c. *e. *g. *h. *m. *o. *p. *q. *t. *u. ), 
non patet. In quibus describendis quo iure capitis omatus 
omnino silentio praetennittatur, quamvis diiudicari non 
possit, tamen hoc description! obiter factae attribuere ma- 
lim , quam credere, id, quod nunc in oculos paene in- 
currit, sustincri non posse. Exspectemus igitur tempora, 
quibus picturae illae in lucem prolatae nos aut adiutabunt 
aut rcfellent. 

Duplex crinium aut longorum aut brevium habitus, 
quem adhuc invenimus, anaglypbis nummisque affirmatur. 
Atque in prioribus quidein quamvis perspicue doccri non 
possit, longum capillum (4. 5.) antiquioribus, recentioribus 
brevem (2. 3. 6.) magis proprium esse, tamen hoc a vero 
proximo abesse videtur. Mirum videri possit cuipiam, cri- 
nem prorsus aliter atque in vasis pictis cognovimus, in no- 
dum colligari (3.4.6.). Nec usquam alibi hoc occurrit, 
quod praeter nodum ilium capilli prolixi in ccrvicem de- 
fluunt (4.). Iiaecquamquam aliter se habent, tamen omnino 
ad picturarum similitudinem cincinnus singularis ab aure 
supra lunerum delapsus conspicitur (2. 3. 4. 5.). Caput de- 
nique, aut fascia (2. 5.) aut corona (3.) cinctum, ornatu raro 
carere (4. 6 ?) videtur. 

In nummis deinde antiquioribus prolixi capilli sollemncs 
esse videntur, qui baud raro in longos cincinnos divisi 
(y- X. p. p. a. t. x* X*) 63 ) * n umeros tergumque decidunt. 
Brevior autem crinis, qui semel (t:.) ad picturae vasariae 
(h.) similitudinem in brevissimos cincinnos cxiens conspici- 
tur, in eis nummis increbescere videtur, qui recentioris 
aetatis vestigia prae se ferunt (t. i. n. v. o. o. cp. «>. -:.) 
Nummi, qui utrumque ostendant habitum (a. y* rariores 
sunt. Caput utrum ornatum quendam babeat necne, ple- 
0 

tempori ascribendum sit, et Caerite repertum e figlina Magnae Graeciae 
Graeco ingenio carente prodiisse videatur. 

63) Virgula apposita nummorum incusorum aversas partes notavimus. 

rumque cognosci non potest ; tamen non desunt nummi , in 
quibus fascia perspicue expressa sit ($'. y . *•)• 

Barbara vero uberem et longam ad Neptuni forraam et 
figuram constituendam vel maxime pertinere, quamvis adeo 
constet, ut res memoratu digna vix videatur , paucis tamen 
ostendere liceat, barbae adumbrationem vel minimum con- 
tulisse ad discrimen illud augendum, quod inter nigras et 
rubras antiquissimorum vasorum figuras intercedere supra 
, perspeximus. 

Ac primo quidem deus barba satis tenui et decurtata 
praeditus repraesentatur (C. L. P. Q. X.), cuius imitationem 
ne recentioris quidem aetatis ars (G. H. T.) aspemata est. 
Quae quamvis sensim accrescat (W. E. D. U. O. R. FF. EE. 
Y.) 64 ), dum copiam satis uberem assecuta sit (A. B. F. K. 
M. N. S. V. BB. GG.), tamen semper cunei instar in pectus 
descendit 65 ) . 

Atque hanc quidem esse barbae formam et copiam, 
quam pictores, qui rubro utebantur colore, recipiebant ct in 
usum suum convertebant , picturis satis demonstratur , quas 
literis f. cc. h. t. m. x. r. 1. aa. dcsignavimus , quarum eac, 
quas in huius ordinis line posuimus, barbam sane excultam 
et plenam ostendunt. Neque desunt imagines quamvis artis 
progressu insignes, in quibus exigua est et paene ad prisci 
temporis normam picta (a. b. c. d. e. k. o. v. w. q. y. z.). 
Quae cum ita sint, apertum est, barbae habitum liberiore 
delineatione adhuc omnino carere neque us^uam cirros illos 
ostendere, qui in picturis postea factis facillima manu ex- 
pressi barbae adumbrationem ad summam pulcritudinem 
perducunt. 

Haud secus statuendum esse videtur de anaglyphis. 


04) Exempla pro barbae forma disposui. 

65) In pictura I)D, quam iam supra ad imitationis aetatem relega- 
vimus, Neptuni barba lineis facili manu intus sparsis satis libere ad- 
umbratur. Rotunda vero forma, quam in pictura AA dei barba praebet, 
omnino singularis est. 

quae omnia ad unum barbam non magnam sed cuneatam 
ostendunt. Quod ad nummos attinet, quorum nonnulli 
(7'. i'. v. o. a'. t. x .) Neptunum imberbem praebere viden- 
tur, hoc accuratius examinare a nostra re alienum esse 
putamus. Memorasse sufficiat, nuperrime nummo prae- 
stantissimo, qui in collectione Imhoof - Blumer extat (c.), 
nobis probatum esse, Neptunum sane imberbem nonnus- 
quam (v. o. <];.) occurrere in nummis recentioris aetatis, nec 
vero semper (£. to.). Ne tamen quis hoc in nummos anti- 
quiores adhibeat, ubi non dubito, quin mento euneato, quod 
saepissime (a'. it. tc'. p. o.) obvium est, barba satis designe- 
tur, quam invidia temporum detritam vix cognosci posse, 
non mirum est 66 ). Ceterum semper teneas velim, constitui 
vix posse , qua fide editores nummorum typos publicaverint. 

' ✓ 

lam vero si ad Neptuni amictum intenti picturas ni- 
gris figuris compositas deiiuo perlustramus, fugere nos non 
potest, eas paucis exceptis deum longis vcstimentis indu- 
tum praebere. Ac primum quidem saepissime occurrit 
Neptunus tunica longa usque ad pedes dependente (^num 
TrooTjpei) vestitus (C. H. K. M. N. P. Q. R. W. X. EE. FF. 
GG. ; *C. *N. *P. *U. *CC.) , quae semper limbo vel tenui 
(H. K. N. EE. FF.) vel latiore (P. W. X. GG.) distincta 
nonnusquam virgis stellisque plus minusve depicta est (C. 
M. R. Q. ; *CC.) . Cui pallium (tjxduov) saepissime (C. H. v 
M.N.P.Q.R.GG.; *C. *N. *P. *U. *CC.), rarius amiculum 
umeris obiter iniectum (K. W. X. FF.), rarissime vero pallio- 
lum (epapoc; ?) tergum et brachia tegens (EE.) addi, exempla 
discrte docent. 

Sunt deinde picturae, in quibus diiudicari vix possit, 
utrum tunica pallioque an solo pallio amictus sit deus, aut 
propter neglegentem vestium adumbrationem (I).), aut propter 


60) Quod Winckelmannus (V. p. 213.) voluit, in nummorum anti- 
quissimorum parte ectypa barbatum, imberbem in parte incusa semper 
esse Neptunum, vix ac ne vix quidem sustineri potest. 

rugas sinusque abundanter expressos (A. B. F.). Quid vero 
de picturis ineditis hue referendis (*A. *B. *1). *E. *G. + K. 
*M. *R. *DD.) statuendum sit, multo magis in incerto re- 
linquendum esse yidetur. Quibus oraissis paucac restant, 
quae deum solo pallio indutum perspicue ostenderent, nisi 
limbus quidam collum cingens suspitionem nobis moveret, 
nonne pallio abscondatur tunica brevior, quae infra non 
conspiciatur (L. O. U.). Ne tamen quis credat, huius habi- 
tus exemplum perspicuum praebere picturam Y, in banc 
accuratius inquirendum esse videtur. Nam ibi vestitus est 
deus pallio pectus brachiumque dextrum non tegente , ita ut 
tunicam manifeste conspicias. Sedcum propter rugas ambigue 
expressas non liqueat , limbus infra conspicuus utrum ad pal- 
lium pertineat an ad tunicam, eadem probabilitate contendi 
potest, sollemnem habitum obvium esse in hac pictura. 

Quae cum ita sint, nemo erit qui neget, pallium sive 
longae sive breviori (si quidem verum est , quod modo con- 
iecimus) tunicae superiniectum sollemnem Neptuni habitum 
esse in hoce vasorum pictorum genere. Relicum videtur, 
ut afferamus picturas habitum atque vestitum singularem 
praebentes. Ac pripium quidem hue spectant picturae , in 
quibus Neptuni et Polybotae conspicitur pugna. Surnma 
profecto apparet in his habitus varietas. Sunt enim pri- 
mum, et ineditae quidem, quae deum nudum (*V. *Y. *AA.), 
sunt deinde, quae eum aut chlamyde (*Z. *BB.) aut pelle 
ferina (*W.) aut leviore amiculo (CC.; *X.) indutum, sunt 
denique, quae eum aut tunica squamis instructa (DD.) aut 
tunica breviore (AA.) aut lorica (Z. BB.) amictum osten- 
dant. 

Deinde pictura, quae litera E notatur, non minus sin- 
gularem vestitum praebet. Omissa enim imagine S Graeco 
ingenio omnino carente, quam ex Etruscorum figlina pro- 
diissc primo aspectu apparet, deest similis imago, quae 
Neptunum tunica breviore et amiculo umeris iniecto indu- 
tum demons tret. Dicat fortasse quispiam, hac ipsa novitate 
satis probari vasculum recentiori tempori esse ascribendum. 

Desunt tamen vestigia, quibus alioquin priscae artis imitatio 
notatur. 

Reliquae denique sunt ties picturae, quarum duas 
(G. T.) recentioris originis vestigia manifeste prae se feren- 
tes silentio praetermittamus. Restat igitur ea (V.) , in qua 
Neptunus palliolo amictus ita repraesentatur , ut umerus 
pectusque dextrum nudum sit. Quem habitum cum eo con- 
ferri posse apparet, quem in gigantomachiae picturis (CC.) 
modo conspeximus. 

Sequitur, ut vestium habitum, cui hactenus operara cu- 
ramque tribuimus, ad imagines rubro colore pictas trans- 
euntes persequamur, in quibus ilia varietas ccrtae consue- 
tudini cessisse videtur. Sollemnis enim dei habitus est tunica 
longa manicis vel usque ad ulnam dependentibus (a. b. c. 
d. e. g. h. k. 1. ? cc. bb.) vel paullo brevioribus (f. m. x.) 
instructa, cui pallium ita superinicitur, ut bracbium pectus- 
que dextrum non coopertum sit. Hue referri posse videntur 
imagines nondum editae, quas litens *a. *c. *d. *e. distin- 
ximus. Rarissime enim occurrunt picturae (i. aa.), quae 
pallium paullo aliter dispositum ostendant. 

Iam has imagines cum picturis prioris generis conferen- 
tibus nobis discrimina manifesta in oculos incurrunt. Ut 
vestium rugas ct sinus omittam, qui quamvis liberiore de- 
lineatione adliuc carentes summa diligentia nonnusquam (1.) 
exprimuntur , desunt vestibus limbi varie depicti, desunt 
virgarum stcllarumque ornamenta. Ac successerunt quidem 
virgae rugaeque tenuissime adumbratae, quae plerumque ut 
tunicas laneas indicent (a. b. f. h. k. x. cc.), nonnusquam 
(c. d. i.) ornatus causa adiectae esse videntur. Multo magis 
vero hoc discrimen augetur pallii gestatu diverse. Pallio 
enim antea Neptunus ita amictus esse solebat, ut lacinia in 
tergum pendente brachiisque velatis totum tegeret pectus 
(A. B. F. N.), aut in modum chlamydis circumiectum tergo 
obtecto de umeris in brachia aeque dependeret (C. M. P.). 
Ne quis tamen credere incipiat, novum ilium, cuius supra 
mentionem fecimus, pallii gestandi morem omnino alienura 

esse a picturis nigro colore confectis, exempla nonnulla in 
medium proferre mihi liceat, quae ad Apollinis et Minervae 
spectant figuras fi7 ) . Quibus optime probatur, ilium habitum 
iam antiquitus earum fuisse figurarum, quae dextro brachio 
libere movendo ad agendum aliquid egeant. Quod praeclare 
cadit in nostram rem, cum Neptuno in una pictura (Y.), in 
qua eodem habitu praeditus est, bigam ascendenti et equo- 
rum frena et tridens dextra manu retinenda sint. Habet 
igitur habitus a sollemni more recedens, quo explicetur. At 
omnino deest exemplum, quo duplicem ilium priscum pallii 
gestandi morem in picturas rubro colore confectas transiisse 
probetur. 

Longis vestimentis postquam demonstravimus Neptunum 
saepissime amictum esse , iam de ceteris aggrediamur dicere 
picturis. Quarum plures quam antea deum tunica Succincta 
vel breviore (n. u. v. t. y. ; *n. *o. *q. *r.), cui saepe chla- 
mys vel amiculum obiter inicitur (n. y. ; *n. *q.), indutum 
ostendunt 6S ) . Secuntur imagines, quae deum vel nudum (r.) 
vel chlamyde ( o. ; *1. *m.) vel amiculo (q. z.; *k.) vesti- 
tum praebent. Quibus in vestibus gerendis hoc observari 
licet, chlamydem fi0 ) brachio, umeris plerumque 70 ) amiculum 
iniectum gestari. Semel tantum (p.) pallium (?) 71 ) umero 
iniectum sinistro occurrit. Singularem vero habitum una 
ostendit imago (s.), quae in vasculo ex tat iam supra reiecto. 
Nusquam enim in hoce picturarum genere deum solo pallio 
ita indutum invenimus, ut umerus pectusque dextrum nudum 
sit. Itaque hanc picturam rudi et imperita manu confectam 

67) a. v. I. 13. 14. 23. 32. etc. — 72. 

68) Non ausus sum his picturis addere imaginem satis eleganti ac 
libera manu pictam, in qua Amphitrites raptus conspici dicitur ; cf. Lo- 
giotatides, arch. anz. 1866 p. 253; ed. Heydemannus, griech. vasenb. 
taf. I. 2. 

69) De pictura *m certi aliquid constitui non potest. 

70) In pictura enim modo allata (nt. 68) amiculum brachio sinistro 
extento iniectum utrimque dependet. 

71) Suspicor, deum amiculo vestitum esse; picturam enim, pallio 
revera picto, ad recentiora tempora relegare non dubitarem. 

ascribimus pictori, qui habitum vasorum postea factorum ante 
oculos liabuisse putaudus est. Restat, ut picturas ineditas, 
quas sub literis *f. *g. *h. *i. in indicem nostrum rettuli- 
mus, hoc loco breviter commemoremus, quippe quae et ipsae 
solo pallio deurn amictum ostendere dicantur. Quas imagines 
aut neglegenter descriptas esse puto, deo revera et tunica et 
pallio induto, aut liberioris artis vestigia nescio quomodo 
prodere, ita ut ex nostro indice omnino relegandae sint. 

Multum vero in anaglyphis vestium consuetudo ab ea, 
quae in vasis pictis obvia est, recedit. Nam deus tunica 
pallioque vestitus, quem usitatissimum esse habitum supra 
invenimus, omnino non occurrit. Proxime absunt duae figurae 
(3. 4.) tunica longa manicis non instructa amictae, cui ami- 
culum ex umero sinistro pendens nescio quomodo obiter 
superiniectum est. Atque alterius quidem figurae (3.) ume- 
rus dexter tunica omnino non indutus est, alterius (4.), 
tunica ex umero delapsa, pectus nudum conspicitur. Quas 
sculpentes ad eas figuras pallio vestitas respexisse videntur, 
quae brachium dextrum nudum gerunt, cuius vestitus exem- 
plum in anaglypho primo ad manum est. Sequitur inde, 
figuras ita amictas, quas a vasculis huius temporis alienas 
recentioris aetatis esse modo vidimus, a sculptoribus sub 
prisci temporis finem sculpi coeptas esse. Absunt enim a 
monumentis rudem atque incultam artem prodentibus, quo- 
rum unum (5.) nobis obvium Neptunum pallio post tergum 
decidente ita indutum praebet, ut totum dei corpus nudum 
conspiciatur. Relicum est, ut dei figuram amiculo umeris 
obiter iniecto vestitam (2.), quem habitum nummorum esse 
notum est, breviter commemoremus. 


Qualis Neptuni crinium vestiumque habitus sit ex monn- 
inentis nobis servatis conspicuus , satis copiose descriptum 
esse arbitror. Sequitur, ut totam dei figuram formamque 
paullo intentius respiciamus , quaque via eius imagines ad 

summam perfcctionem absolutionemque accesserint, enuelee- 
mus. Ac ne materiae, quae nobis proposita est, mole ob- 
ruamur, ad earn disponendam atque dividendam ea via in- 
gredienda esse videtur , quae nobis picturas rubris figuris 
compositas perlustrantibus suppeditatur. Discriminis enim 
ratione ex vestium habitu repetita, omnes dei figurae in tres 
disponuntur ordines, quorum primus vestiinentis amictas 
loiigis, brevioribus secundus, tertius denique nudas vel obiter 
tantum vestitas complectitur. Eandem disponendi rationem 
ad picturas nigro colore distinctas afferre, quae primi ordinis 
exemplis abundant, carent paene secundi tertiique exemplis, 
nemini durius videbitur. Quid quod ab anaglyphis num- 
misque secundi ordinis figurae prorsus alienae sunt? Omni- 
bus enim dei figuris, quae variis extiterunt temporibus, iuxta 
se positis ac diligenter inter se collatis, optime demonstrari , 
posse arbitror, quid contulerit antiquissima , quid prisca ad- 
ulta ars ad illam dei formam creandam , qua nulla possit 
excogitari praestantior. 

Ac principio quidem primus constituatur or do, cuius 
pars antiquior illas Neptuni figuras complectitur, quas longis 
vestimentis indutas in vasis nigro colore depictis videmus, 
pars recentior eas, quae omnes ad imam tunica longa pal- 
lioque amictae in picturis rubras figuras ostendentibus obviae 
sunt. Non alienum esse puto suminatim breviterque expo- 
nere, qualis in universum sit carum habitus, quern supra in 
crinium vestiumque habitu separatim describendo negleximus. 

Qua in re cum a priore ad posterius progrediendum 
esse videatur, a Neptuni imaginibus, quae nigro colore pictae 
in vasis extant, proficiscamur. Quas minim vestitus varie- 
tatem ostendere, cum ex eis, quae antea exposita sunt, con- 
stet, liceat nobis illas seiunctim describere, quae ad imagines 
recentioris partis, quod ad vestes attinet, proximo accedunt 
(C. G. N. M. P. Q. R. EE. GG. , *N. *CC.). Quibus se- 
iunctis ceterae figurae, quae solo pallio amictae esse viden-' 
tur, omnes (A. B. 1). F. L. O. U. ; *G. *R.) prolixis capil- ~ 
lis praeditae sunt, qui plerumque (A. B. I). F. L.) omni 

decore carent; nam et fasciam (*G.) et coronam (().) et 
diadema denticulis distinctum (U.) singulae tantum picturae 
praebent. Consentiunt imagines, quas seiunximus, cum modo 
x descriptis eo, quod et ipsae una excepta (R.) longorum cri- 
nium ostendunt habitum , sed ita, ut caput omatu omnino 
carens rarius (H. N. GG; *CC.?) quam fascia (C. M. Q. R.) 
sive corona (P? EE? *N.) cinctum occurrat. Memorabile est, 
etiam hac in re eas recentioribus appropinquare imaginibus. 
De eis figuris denique, quas supra singulares esse vidimus, 
raox aliquid exquisitius dicere conabimur. 

Quaerat fortasse quispiam, quatenus his imaginibus an- 
tiqui pictores Neptuni vim et naturam amplexi sint, quibus- 
que rebus effecerint, ut species dei cum persona consentiat. 
Talia quaerenti respondendum esse videtur, iiguris, de qui- 
bus nunc loquimur, praeter attributa omnino nihil additum 
esse, quo inter ceteros eiusdem habitus excellant. Et ab- 
undare quidem huius generis picturas figuris longis vesti- 
mentis et ingenti barba capilloque praeditis, satis constat, 
cum optime tali modo vascularii Graeci cum hominum turn 
deorum dignitatem exprimi posse putarent. Quis igitur est, 
qui Neptunum agnosceret, nisi tridente indicaretur? Quis 
est, qui deum attributis omissis a Iovibus, Bacchis, Mer- 
curiis discernere posset? Et hoc quidem ad priscam artein 
iudicandam maximi momenti esse arbitror. Omnino enim 
apertum est , earn nondum sibi consciam fuisse , quae sit 
optuma dei species, quae ei uni conveniat. Quo factum -est, 
ut in varietatem illam, quam saepe notavimus, abiret, nimi- 
rum cum non haberet, quo consisteret. Hoc enim proprium 
est artis nondum excultae, quod passim experitur, quid pos- 
sit, singularibus saepe creandis iiguris, quas relinquere non 
dubitat, simulatque ea species inventa est, quae inter ceteras 
excellere videatur. Atque banc speciem earn esse , cuius 
exempla iam saepe laudavimus, profecto verisimile est, cum 
propter maguum liumerum nobis servatum , turn quia haec 
sola pictoribus, qui rubris Iiguris vasa decorabaut, digna 
esse visa est, quam ex antiquissima arte receptam excolerent. 

Recentioris partis figuras examinantibus, ut quam supra 
recognovimus certam vestium consuetudinem et pallii gestandi . 

i 

morera antea insolitum omittamus, inprimis notandum esse 
nobis videtur, crinium brevium habitum, cuius antea unum 
(R.) in promptu erat exemplum, valde increbuisse, sed ita; 
ut negari non possit, prolixum capillum, qui longis vesti- 
mentis optirae conveniat, pictoribus magis placuisse. Longo- 
rum enim crinium exempla (c. d. e. f. g. i. x. aa. cc.; *e.) • 
brevium exemplis (a. b. li. k. 1. m.), quorum tria (b. k. 1.) 
crobylum ostendunt , numero antecedunt. Quod supny ad- 
monitum est, coronam ad longum capillum (d. f. i. x. cc. 
— b. k.) , ad brevem continendum fasciam (a. h. 1. m.) 
saepius nescio cur adhiberi, in liunc quoque locum valet. 
Dei caput omnino non decorari, quod bis tan turn (c. aa. ; *e?) 
et capillis quidem in umeros defluentibus occurrit, sollemni 
mori repugnat. 

Constat deos suam quemque formam, sub qua postea 
repraesentabantur , hoc tandem tempore sensim consequi. ' 
Sufficiat Mercurii exemplum, cuius vetusta figura ad Nep- 
tunum proxime saepe accedebat , in medium protulisse, 
quern ut statim agnoscas, calceis alatis, petaso, vestimentis 
capillisque brevioribus plerumque efficitur. Iam quid sit, 
cur inter Neptuni et Iovis imagines, attributis sollemnibus 
omissis vix in lioce picturarum generc discrimen intercedat, 
omnibus, in promptu est. Summa enim, quae utrique con- 
venit, dignitas cum habitu aptissime indicetur, qua tandem 
re et insignem maiestatem alterius et alterius gravissimam 
animi atrocitatem corpore velato designari posse putamus 
nisi vultu summa arte expresso ? Qui quamquam in eis 
picturis, de quibus agimus, ab antiquo rigorc variatur, tamen 
ne posthac quidem a vasculariis, quippe qui inferiore ute- 
rentur arte, omnibus numeris absolutus exprimebatur. Quae 
cum ita sint, non dubito, quin crinium brevium saltern ha- 
bitus, qui uptime deo, penes quern maris imperium est, con- 
venit, non temere sed eo consilio, ut species eius melius 
circumscriberetur , inventus sit. Quod eo tempore factum 

esse, quo pictores nigro colore figuras implere modo desine- 
bant, si ad picturam R respicimus, verisiraile fit. Quam- 
quam non ignarus sum , milii obici posse , banc rem ad 
Neptuni definiendam speciem minoris esse momenti, cum 
Iovi quoque brevis capillus saepius attributus sit. Sed hoc 
mox melius intellegetur. 

Denique ex anaglyphorum numero ad hunc ordinem 
duo (3. 4.) spectant, nisi forte illam dei figuram (1.) eis 
addere velis, quam solo pallio ad reeentioris aetatis morem 
indutam esse perspeximus. Utinam priscae huius generis 
artis plura nobis servata essent monumental Profecto pic- 
turis vasariis multo clarius demonstrarent , quantum con- 
tulerit prisca ars adulta ad Neptuni summam absolutionem ! 

Ac primum quidem quid sit, quod Neptunum a love op- 
time discemat, ex anaglypho, quod nobis est quartum, clare 
pellucet. Quod deum nobis proponit vultu severo , non 
augusto usum, quern etsi deessent attributa profecto nemo 
Iovem putaret. Sed illo tempore sculptores, ut Neptuni 
vultum bene exprimerent, nondum satis valuisse, dei figura 
in ara Albanensi conspicua docet, quae ad Iovem eiusdem 
raonumenti proxime accedit. Attainen iuvat prima cognosse 
initia. Atque eodem fere tempore pallium nudo corpori ita 
iniectum, ut partibus inferioribus velatis umerus brachiumque 
dextrum apertum sit, qui habitus postea in longarum vestium 
locum successerit, scuipi cocptum esse, iam supra primi ana- 
glyph! auxilio enucleavimus. Quod cum ita sit, mirum videri 
non potest, ilium pallii habitum a prisco vasorum pictorum 
genere alienum esse. Insignes enim artis progressus semper 
paullo serius a pictoribus vasariis receptos esse constat. 

Or dine sec undo Neptuni figuras vestimentis breviori- 
bus amictas contineri voluimus. Quas si denuo perlustramus, 
res sane memorabilis cemitur. Omnes enim ad unam ca- 
pillo breviore (AA. E. n. u. v. t. y. ; *r.) 72 ), cui crobylum 

72) Quod non minus praeclare cadit in picturam supra (nt. 68) 
allatam, quae crinibus in cirros exeuntibus coronam impositam ostendit. 

(t. *r.) adnumero, praeditae sunt. Caput plerumque fascia 
(AA. u. v. t. ; * n.) semel corona (y. n?) omatum una in 
pictura nigris figuris composita (E.) omni decore orbum 
conspicitur. 

Iara si quaerimus, quatenus liarum imaginum pictores 
optumae Neptuni speciei, quam mente complectimur , satis- 
fecerint, negare non possumus, novum dei habitum muneri, 
quo fungatur, quodainmodo accomodatum esse. Quis enim 
mans deum gravissime fere semper commoti longis vesti- 
mentis indutum mente concipiat? Quis non videt, tali ve- 
stitu vel maxime effectum esse, ut Neptuni figura ad Iovis 
augustam speciem proximo acccdat ? Liquet igitur, non te- 
mere in no vain dei figuram incidisse pictores. Qua in re 
hoc non neglegendum esse videtur, quod omnes imagines 
hue spectantes deum longe pedibus progredientem exhibent. 
Quarum picturarum duo sunt genera; pars enim mulieres 
insectantem (n. *n. *o.), pars Polyboten saxo obruentem 
eum, ostendunt (u. v. t. y. *q. *r. AA.). Quae cum ita 
sint, dei vis motusque ad novum et crinium et vestium ha- 
bitum inveniendum, quippe qui expeditiorem reddat propere 
currentem, non paullum valuisse videtur. Quod si cui 
minus probetur, quid sit, quaero, cur Neptuni stantis et 
otiose tridente innixi figuram brevibus indutam vestibus 
nusquam reperiamus ? 

At vero , dicat quispiam , quid longis vestimentis dei 
vim motumque impediri dicis, cum in promptu sint exempla 
(W. X. *11 — *U. ; 1. m. x.), quae tibi manifesto repugnent ? 
Et profecto repugnare videntur tres picturae, quae rubras 
figuras ostendunt, de quibus alio loco disseremus; sed de 
ceteris, quae nigras praebent , quid sit statuendum, illico 
videamus. 

Rarissime fit in imaginibus nigro colore pictis eis omis- 
sis, quae pugnam cum Polybota commissam praebent, ut 
Neptunus quiete astantis sive sedentis speciem reliuquat et 
graviter commotus quasi agoutis partes suscipiat. Quod si 
fit deo niliilo minus longis amicto vestimentis (W. X.; *T. 

*U.), colligi inde licet, illo tempore pictores nondum inci- 
disse in novam, quam supra cognovimus, dei figuram spe- 
ciemque. At eos intellexisse saltern, deo longe pcdibus pro- 
gredienti leviorem con venire vestitum, ex eis figuris pellu- 
cere videtur, quae pallii loco amiculum . tunicae superiniec- 
tum ostendunt (\V. X.). Qui habitus mibi quidem inter 
longum brevemque vestitum in medio, ut ita dicam, positus 
esse videtur , unde conspiciatur , non repente sed sensim 

t 

transitum ad breves vestes factum esse. Tam vero cum ne 
has quidem ab illo picturarum genere prorsus alienas esse 
tribus demonstretur exemplis (E. S. AA.), quorum tertii ars 
atque delineatio ad figuras rubro colore pictas proxime acce- 
dat, consequitur inde, ut figurae, quibus vestium breviorum 
causa secundum attribuimus ordinem, eo tempore sint in- 
ventae, quo pictores vasarii non modo nigris sed etiam ru- 
bris figuris eodem tempore vasa decorabant. Atque eodem 
fere tempore figuris sollemniter vestitis crinium brevium 
liabitum non temere esse additum, iam luculentius apparebit 
quam antea. 

Relicum est, ut videamus, quales sint figurae, quas 
tertius complectitur or do. Ac nudas quidem vel obiter 
amictas hue pertinere , antea dictum est. Quarum ad cri- 
nium liabitum si respicimus, vetustae prolixis (V. ; *V. *Y. 
*Z. *AA.), recentiores, a quibus ne crobylus quidem (z.) 
alienus est, brevibus praeditae sunt capillis (o. q. r.), qui 
aut omni ornatu carent (V. o.), aut tenui fascia (CC. # Z. ; 
r. z. *k.) aut corona (q. p. *1.) continentur. 

Manifestum est , huius ordinis figuras eodem studio, 
quod modo laudaviraus, esse inventas , ut dei vis motusque 
membris eius libere agitatis / optime conspiciatur. Omnes 
enim picturae hue spectantes cum, ut* ordinis modo descripti 
imagines, aut Polybotae pugnam (CC.*V. — *BB. z.) aut 
mulieris (o. p. q. *k. *1. *m.) iuvenisve (r.) insectationem 
praebeant (quarum posterioris generis a vasis antiquissimi ; 
.prorsus alieni locum explet Neptunus (V.) ad Tritonis pug- 

nam adproperans) , deum non alitor ac propere cuiTentem 
ostendunt, ut profecto aliquid veri incsse videatur in eo, 
quod modo monuimus, longis vestimentis dei cursum impe- 
tumque impediri visum esse vasculariis. Accedit tamen ali- 
quid, quod nunc melius apparet quam antea, quod ut recto 
perspiciamus , ad vasorum picturas libera manu confectas 
paullum nobis intendendum est, in quibus Neptunum fere 
semper obiter tantum amictum conspicimus. Et ad banc 
quidem speciem elaborandam plurumum contulit ars sta- 
tuaria, e cuius simulacris postea in picturas vasorum earn 
esse translatam, notum est omnibus, qui barum rerum periti 
sunt. Quae cum ita sint, in imaginibus supra allatis prima 
illius speciei initia nobis oblata esse existimo , quae quo 
tempore sint facta, si enucleare volumus, una tantum figura 
nigro colore expleta (V.) nobis auxilio est 73 ). Quae cum 
diligentissime et prisca arte omnino digne confecta sit, se- 
quitur, banc Neptuni formam et figuram a pictoribus vasa- 
riis ea aetate receptam esse, qua iam rubris figuris urnas ' 
decorare incipiebant. 

Sed deum nudum ac graviter commotum iam antea ab 
artificibus expressum esse, cum anaglypborum (2. 5.) turn 
nummorum testimonio probatur. Prisci igitur temporis ar- 
tifices haud ignaros fuisse apparet, Neptuni vim atque atro- 
citatem corpore nudo ac forti optime demonstrari, quern fin- 
gendi morem posterior aetas quam diligentissime excoluit. 

Tres Neptuni figurarum ordines quamquam distinximus, 
tamen accuratius inquirentem'fugere non potest, bos ad duos 
restringi posse, cum secundi tertiique ordinis figurae solis 
vestibus diversae ad idem redeant. Sunt autem Neptuni 
aut placidi aut gravitoV commoti imagines. Dixerit fortasse 


73) Nihil enim traditur de arte ineditarum imaginum (*V. — *BB.), 
quarum plurimas delineatione ad picturae CC similitudinem neglegenter 
facta originem seriorem prodere suspicor. 

quispiam, hunc duplicem dei typum ad maris vim et natu- 
ram revocandum esse videri, quia maris modo tranquilli- 
tate modo atrocitate bominum animos maxime moveri con- 
stet, ita ut Neptunus plaeidus tranquillo, atroci mari turbidus 
respondeat. Quod etsi artifices in dei figura fingenda sem- 
per respexisse vix crediderim, tamen ad hos typos certis 
nominibus distinguendos non alienum videtur hac compa- 
ratione uti. 

Ac primum quidem Neptunum placidum, cuius aut 
quiete astantis aut leniter gradients aut sedentis extant 
imagines, longis vestimentis vultuque sereno induerc quis 
est, quin aptissimum esse censeat? Sunt qui tunicae longae 
palliique vestitum ad Ionum liabitum revocantes, Neptunum 
ionicum ita repraesentatum esse putaverint 74 ) . Quorum sen- 
tentia sane habet, quo defendatur. Insequitur enim deus 
tali modo vestitus in duabus picturis vasariis (1. m.) mulie- 
rem fugientem, quam Aetbram esse aut nomine inscripto 
(1.1 aut calatho adpicto (m.) indicatur. Iam cum in huius- 
modi picturis Neptunus obiter amictus occurrere soleat, 
pictores, ut longarum vestium habitum retinerent, fabulae 
genere, quae tota ionica est, commoti esse videntur. Paullo 
secus censendum est de pictura ( x.) , quae Neptuni et Poly- 
botae pugnam praebet, ubi pictor, cum longas vestes fabu- 
lae genere non coactus pingeret, id egisse videtur, ut ioni- 
cum dcum a se repraesentatum esse diserte indicaret. Vereor 
tamen, ne omnes buius generis picturas ad Neptunum ioni- 
cum referentes a vero aberremus 75 ). Quid quod vasa nigris 
figuris ornata deum longa quidem nec vero ionica veste in- 
dutum ostendunt? Quare placido deo, quem ionicum ideo 


74) Visconti, mus. piocl. IV. p. 61 sq.; Boettiger, id. z. k. ra. II. 
p. 344; Preller, Pauly R.-Enc. V. 1. p. 564. 

75) Simili prudentia usus est Panofka, cum in libello , qui inscri- 
bitur »Poseidon Basileus und Athene Sthenias« , periculum faceret , ut 
imaginum, de quibus loquimur, partem Neptuno regi vindicaret. cf. 1. 1. 

p. 11. 

non semper nominarim , longarum vestium habitum in uni- 
versum con venire arbitror. 

Deinde Neptunum, quem turbidum dicere liceat, ab 
artificibus graviter semper commotum et corpore, quantum 
fieri potuit, iiudo repraesentatum esse , supra demonstratum 
est. Quem typum doriensem esse, contendit Prellerus 1. 1., 
nummis commotus Posidoniae urbis, quam doriensis originis 
esse testimonia adsunt, quae comprobare videantur 76 ) . At 
quis est, quin ineptum esse censeat, furorem et perturba- 
tionem ab ionico Neptuno alienam credere? Quod si quis 
miki concedit, non intellego, quo iure alter dei typus ioni- 
cae arti omnino abdicatin'. 

Immo vcro inde ab antiquissimis temporibus Neptuni 
cum placidi turn turbidi imagines et apud Iones et apud 
Dorienses aequis conditionibus simul excultas esse, a vero 
proxime abesse videtur. • Quid quod Parthenonis Neptunus 
uterque ab una eademque arte expressus id, quod de du- 
plici dei natura coniecimus, affirmat et comprobat? 


lam restat, ut paucis exemplis e copia recentioris artis 
monumentorum selectis probemus, quid contulerit ad optu- 
mam Neptuni figuram creaiulam posterior aetas priscae artis 
emoluments adiuta. 

Ac primum quidem ordo figurarum solo pallio amictarum 
notandus est, quem habitum longarum vestium consuetudini 
succedere supra diximus. 

1. Statua mannorea, quae Dresdae asservatur. Pecker, 
Aug. II. 40; Clarac, mus. de sculpt. IV. 743. 1795 ; d. a. 
k. II. 70. 


70) cf. Raoul-Rochette 1. 1. III. pp. 22. 245; Preller, myth. I. p. 360. 
At ionicum esse Neptuni cultum apud Troezenios obvium , testatur 
Welckerus , gcitterl. I. p. 636. Quod ne Prellerum quidem fugit; cf. 
myth. I. p. 35S. 

2. Vasa picta. 

a. Amymonen persequens. Laborde, vas., Lamb. 1. 25; 
v. f. I. 94; el. cer. III. 17; d. a. k. II. 7. 84. 

b. A Gorgonibus circumdatus. Millin , point, d. v. 
ant. II. 3. 4; v. f. I. 71; g. m. 95. 387* = rel. 160. 612; 
d. a k. II. 72. 899. 

c. llespondet in aversa vasis parte iuvcnis palliatus 

(Theseus?), v. p. 23; el. cor. III. 7. v „ 

d. Pelopis Oenomaique foedus. Ingh., mon. etr. V. 15; 

, intr. 30; arch. ztg. 1853 taf. 55. 

0. Bollerophontis et Chimaerae pugna. mon. II. 50. 

f. v Polops a cycno insectatus. tr, u. g. 22. of. B 1946. 

g. Amymone. el. cer. III. 30 ; bull. nap. II. 3. 

h. Talus morions, bull. nap. III. 2. 6; arch. ztg. 

1846 taf. 44. 45. 

1. Deorura convivium. mon. V. 49; tr. u. g. II. of. 

LSI l * . 

H oc habitu novo atque inaudito an tea, ut ita dieam, 
quid addiderit ars Neptuni speciei arte definiendac , facile 
intellegitur. Nam talibus in simulacris picturisque no mi- 
nima quidem re praetor tridentem discemi Neptunum a love, 
optime declarant figurac sedentes non solum in vasculis 
(d — i) sed etiam in nummis Boeotiae (d. a. k. II. 77.) ot 
Byzantii (ib. 77 a .) obviae, quarum pectus inferioribus cor- 
poris partibus velatis nudum conspicitur. 

Latissime turn vero patet figurarum ordo, quae vol ami- 
culo vestiuntur vel omnino nudae sunt. 

1. Statuae. 

a. Statua raarmorea. mus. piocl. I. 32; g. m. 91. 292 
= rel. 129. 505; Clarac, mus. de sculpt. IV. 703. 1796. 

b. Statua colossea Cherchellii reperta. ann. 1857 tav. 
d’agg. E. no 1 ; cf. p. 187; rev. arch. XIII. an. II. p. 570. 

c. Staticulum aheneum collectionis Fejervarianac. mon. 
ann. 1854 tav. t8. p. 89. 

d. Anconae repertum. mon. VIII. 12. no 7. 

cf. ann. 1864 p. 386. 

2. Anaglypha. ' . 

a. Ara rotunda, quae »rostrata« dicitur. mus. cap. IV. 3 1 . 

b. Sarcophagus Pelei Thetidisque nuptias praebens. 
Winckelm., raon. ined. no 111; Zoega, bassir. 52. 53. 

c. Sarcophagus Promethei fabulam exliibens. a. d. 

1. taf. 14. 26. 

d. Crater raarmoreus. Pistolesi, il vat. descr. V. 53. 

c. Patina argentea, cuius in ansa ex tat anaglyphum. 

C. It. 1867 p. 209. 

3. Vasa picta. 

k. Amymone. el. cer. III. 27. 

l. Passeri, pict. in v. II. 171; el. cer. III. 28. 

m. Aurorae quadriga a deis circumdata. mon. II. 30. 

n. Amymonen persequens. a. v. I. 1 1 . 2 ; el. cer. III. 1 8. 

o. Fontem aperiens (modo laudatae paterae pictura 
altera). 1. 1. 

p. Deorum et gigantum dimicationes (pictura paterae 
ab Ergino confectae). tr. u. . g. 2. 3. 

q. Ampliitriten delphine invectam expectans. ant. d. 
bosph. ciinra. III. 61. 3. 4. cf. P2164. 

r. Amymone. amalth. II. taf. 4. 

Has dei figuras quiete astantes in statuis fingi , uno 
Parthenonis fastigii simulacro excepto, in vasis vero postea 
factis non solum turbidc ingredientes (n. o. p.) , ut antea, 
sed etiam stantes (k. 1. m.) et sedentes (q. r.) pingi, in- 
primis notatu dignum est. Sequitur , hoce habitu vim na- 
turamque dei optime exprimi posse visam esse artificibus 
aetatis posterioris. Sed illas figuras pingendo sculpeiulove 
fingentes vix novi aliquid addidisse putandi sunt arti, cum 
id tantum expolirent excolerentque, quod prisca arte creatum 
receperant. 

Ne tamen omnia detractare vidcamur arti recentiori, 
creavit ilia novam propriamque dei figuram. Illam dico, 
cuius habitum ex nautarum more et consuetudine sibi fin- 
xisse videntur artifices. Pede enim sublato saxo vel prora 
vel delphine nixus, dextra tiidente innititur deus intente 

prospiciens. Solo igitur tridente ab horainibus distinguitur 
Neptunus. Tabs dei figura in nummis occftrrit, ut alios 
omittam , Demetrii regis (d. a. k. I. 22 l b ), qui nobis for- 
tasse auxilio esse possunt, si cnucleare volumus, quo fere 
tempore habitus inventus sit. Ceterum omnino conferri licet 
monumenta nobis servata cum praeclarae statuae descriptione, 
quam Anticyrae vidit Pausanias (X. 3b. 8.). 

1 . Statuae. 

c. Statuae marmoreae fragmentum musei Latcrancnsis. 
Garucci, tav. 23; Clarac, mus. de sculpt. IV. 741. 17!)7. 

d. Statua marmorea Dresdensis. Becker, Aug. II. 47; 
Clarac, mus. de sculpt. IV'. 743. 1798. 

2. Anaglypha. 

f. Sarcophagus Promethei fabulam praebens. Clarac, 
mus. de sculpt. II. 216; Bouillon, III. rel. pi., 9. 1. 

g. Anaglyphum in Villa Alban ensi ex tans. Zoega, 
bassir. I. 1; a. d. II. taf. 4. 7; d. a. k. 11. 7. 76; Hilt, 
bild. b. I. 14. 1. 

li. Patina argentea, cuius ansa eetypo decorata est. 
C. R. 1867 taf. II. 2. 

i. Duo vase ula ail cigly phis or nata. P1345. 1353. (ined.) 

3. Vasa pieta. 

s. Amymone. Caylus, rec. d’ant. II. 19; Millin, point, 
d. v. ant. II. 20; g. in. 62. 294 = rel. 130. 508; el. cer. 
III. 26. 

t. el. cer. III. 25. cf. B 1795. 

u. moil. IV. 16; el. cer. III. 29. 

v. Cadmus dracontem occidit. Gerh., etr. v. taf. C; 
a. d. taf. 23. 1. cf. B 1749. 

Quae figura quamvis dei personae plane respondeat, 
tantum tamen abest , ut sola recentior ars optumam dei 
figuram invenerit, ut omnia, quae postea extitcrunt, e prisca 
arte tamquam c fonte emanaverint. 

Non vereor, ne quis mihi obiciat, me neglegenter atque 
obiter rem tractasse, cum ad eas tantum Neptuni imagines 
adhuc respexerim, in quibus deus fere semper tridente con- 
spicuus est. Quo omisso sive aliis figuris attribute cum 
factum sit, ut in multis imaginibus dubitari possit, num 
deus profecto conspiciatur, omnibus, quae mihi innotuerunt, 
enumeratis diiudicare mihi proposui, quo iure in singulis 
viri docti de Neptuno cogitaverint. Sunt autem liae 77 ): 

I. Picturae vasariae nigro colore distinctae. 

1. Delphici dei, Mercurius. Panofka, bild. d. ant. 
leb. taf. 14 ; a. v. I. 15; el. cer. II. 36 B. cf. P9. 

2. mus. greg. II. 3 3.. 2a. 

3*. Mercurius, Apollo, Diana, Bacchus. Neptunus 
sceptrum retinens vix agnoscitur. a. v. I. p. 57 nt. 5 g. 

4. Minervae partus. Micali, storia tav. 80. 1 ; el. cer. 1. 
59; d. a. k. II. 21. 228. cf. a. v. I. p. 5 nt. 7 c; F 64. 

5. Bacchus, Hercules cithara canens, Minerva, a. v. 
I. 68. 

6. Hercules , Palaemon (?) , Minerva , vir in solio se- 
dens. Respondet in aversa vasis parte simillima pictura, 
nisi quod Mercurius Palaemonis vice fuifgitur. a. v. II. 128. 
cf. L 581; cab. etr. no 95. 

7. Minerva Hcrculem ad Iovem (?) ducit. el. cer. I. 56 B. 

8. Vir nudus duobus baculis armatus in scopulum ir- 
ruens. ant. etr. I. 51. cf. L 65S. 

9*. Vir sedens, ample vestimento amictus, barba cu- 
neata capillisque in umeros defluentibus praeditus dextra 
sceptrum, delphinem sinistra retinet, duabus puellis/ astan- 
tibus. F 11. 

10. Vir obiter amictus, tridentem gerens, equo marino 
invehens. a. v. I. 8 ; el. cer. III. 1. cf. L 671. > 


77) Vasis non editis, ut supra, stellam apposui. 

1 l . Yir obiter amictus , tridentcm gerens , equo marine 
invehens (pictura respondens in altera parte paterae modo 
descriptae). el. cer. HI. 2 a . 7S ) 

12* *. (imago in fundp paterae picta, in qua naves 

delphinesque praeterea conspieiuntur) . C IV. 75 1. 21 ) 

II. Imagines* vasariae rubris figuris riglde pictis com- 

posilae. 

i 

13. Yir equo marino invectus. el. cer. III. 2. 

14. Yir mulierem insectans. el. c6r. 111. 20. 

15. Politi, cinque vasi di pr. tav. IY. V. 79 ) cf. 

arch. ztg. 1843 p. 01 ; bull. nap. II. p. 14 ; kunstbl. 1845 no 44. 

16*. Yir barbatus, corona insignis, sceptro et del- 

phine distinctus, mulier hydria conspicua est. bull. nap. I. 
p. 92; a. v. I. p. 48 nt. 79. 

17*. — Yir barbatus brevi lories amiculoque indu- 

tus , pro ten sis brachiis , lunge pedibus progreditur , duabus 
puellis delphines tenentibus in utramque partem properc de- 
currentibus. C XI. 52; P 1531. 

18*. Yir barbatus, tunica breviore amiculoque vestitus, 
sceptro distinctus iuvenem gallo conspicuum persequitur. 
C IY. 433; P 1532. 

19. Yir maguifice vestitus et sceptro distinctus ad iuvenem 
armis indutum aggreditur. Iloulez, bull, des comm. roy. d’ant. 
llrux. X. n® 6 = melanges fasc. IV. 3 ; cf. C. 11. 1861 p. 216; 
P 1668 ; Walz, arch. ztg. 1845 p. 59;»ztschr. f. a. w. 1845 
p. 449 ; K. F. Hermann, gott. gel. anz. febr. 1845 p. 270. 

20. Minerva, Victoria, Hercules cithara canens. Iris, 
vir ample vestimento amictus in sella sedens. Moses, ant. 
vases pi. 20 ; v. etr. III. 31 ; v. f. III. 290. cf. L 727. 80 ) 

7 8) Eandcm picturam exhibent duae lecythi ineditae M361. Pll. 

79) Hie liber cum mihi in promptu non fuerit , picturae notit iam 
ex descriptionibus obviam apponamus. Vir barbatus , amiculo obiter 
vestitus, dextra sceptrum 'retinens, sinistra puellam propere decurrentem 
arripit. 

So) Haec pictura quamvis propter delineationem neglegentissimam 

21. Herculis pugna cum tribus deis (l) commissa. mon. 
I. 20; a. d. III. taf. 18. cf. M 745. 

22*. Vir chlamyde obiter amictus, hasta innixus, sinis- 
tram protendit, ut Pacchum a partu reccntem e Iovis ma- 
nibus accipiat. L 724 ; de Witte, nouv. ann. I. p. 358 ; cab. 
Dur. 68. 


i Harum imaginum plerasque non recte a viris doctis hue 
relatas esse censco. Ac primuin (piidem figuras quasdam 
tridente insignes Neptunos crediderunt ; turn vero ex non- 
nullis picturis figuras omnibus attributis carentes sive aliis 
instructas, quae Neptuno non conveniimt, in numerum 
asciverunt propter earum figurarum consensum , quibus ce- 
teroquin saepissime Neptunus stipatus esse solet. 

Iam primum videamus, quales sint illae figurae (10. — 13.), 
quas tridente instructas hue non pertinere putamus. Pri- 
mus enim Gerbardius K1 ) reetissime vidit, virum obiter amic- 
tum et tridente instruetum (quo caret in pietura rubro co- 
lore distincta, quam sub no 13. recensuimus ) equo marino 
invectum Nerea esse denominandum , cum quod equo ma- 
rino uti vix dignum videretur Neptuno alioquin velocissimo 
curru per undas invehente 82 ) , turn propter albam barbam 
albosque capillos semel (10.) ei additos, quos in picturis 
nigro colore distinctis Nerei convenire multis probare pos- 
sumus exemplis S3 ) . Quae cum ita sint, de Wittius, Ste- 
plianius , Jahnius Neptuni nomen vix recte retinuerunt* 4 ) . 
Neve quis j putet repugnare illi denominationi tridentis 


eis temporibus ascribenda sit, quibus ars degenerare coeperat, tamen 
alius imaginis { 5.) similitudo valuit, ut earn hoc loco tractarem. 

81) a. v. I. p. 36. 

82) cf. Virg. Aon. I. v. 147 : Atque rotis summas levibus perla- 
bitur undas. Horn. II. XIII. v. 23: IvD’ £X9cbv bit* oyeocpi TtTyaxexo y<iX- 
xoroo Iicirtu. Mueller, h. b. § 356. 2. p. 530. 

83) a. v. II. Ill , M 134. 1271. 1292; P25. 38. 142, L535. 600. 

84} el. cer. 111. p. 4*sq.; Pll; M36I et arch. ztg. I860 p. 123. 

attribution, quod cum aliis personis cum Neptuno manque 
fabularum nexu coniunctis, ut Taranta, Amymonen, Amphi- 
triten 85 ) afferam, convenit, turn vero Nerei tributum con- 
spicitur in pictura, quae inscriptione addita eum in piscem 
desinentem ostendit 86 ). Quare vix dubium est, quin liae 
picturae ex earum numero, quae veram Neptuni figuram 
praebent, reiciendae sint. 

Non tarn certe dici potest, quid sibi velit figura triden- 
tem tenens imberbis (6.). Nam etsi iuvenilis habitus a 
Neptuni figura non alienus (*1.) esse videtur, tamen hoc loco 
omnino non habet, quo explicetur. Quo factum est, ut in- 
ciderint interpretatores picturae aut in Palaemonem 8 <) aut 
in Amphitriten 88 ) . Qui Neptunum repraesentatum esse 
putat, Gerhardius 80 ) , ad opinionem suam firmandam argu- 
menta non affert. Ncque vero possunt afferri argumenta, 
ita ut res in medio relinquenda esse videatur. 

Deinde picturarum, in quibus viri docti ex figuris eum 
stipantibus Neptunum recognosse sibi videntur, quattuor 
sunt genera. 

Ac primum quidem ex picturis supra allatis (A. — E. ; 
*A. — *G.) °°) colligitur, usitatissimum fuisse pictoribus anti- 
quissimis Neptunum Delphicis d e i s Mercurioque con- 
sociare 91 ). Iam cum in promptu sint imagines (1. 2.) ad ilia— 
rum picturarum similitudinem pictac, in quibus vir ceteroquin 
Neptuno respondens conspicitur, nisi quod aut attributis caret 
(2.) aut virgarn manibus retinet (1.), non dubito, quin non- 


85) Heal. mus. borb. III. tav. 48. 64; ant. du bosph. cimm. III. 
17. 7; d. a. k. II. 7. 81. Ceterum cf. C. R. 1866 p. 91. 

86) mus. blac. 20 = el. cer. III. 33. 

87) Auctor cataiogi mus. brit. ad n" 581. 

88) Lenormantius ad cab. 6tr. n° 95. 

89) a. v. II. p. 153. 

90) Addi potest pictura hydriae, quam hodie in museo Altenburgensi 
asservari tcstatur Gerhardius, arch. anz. 1854 p. 499. 

91) Veterum scriptorum loca, quibus Neptunum oraculi Delphici 
participem i'uisse probatur, affert Stephanius, C. R. 1861 p. 67. 

nusquain ileus tridentis sollenmi attribute omisso repraesen- 
tatus sit. Quod perspicue docet pictura 92 ) , in qua nomine in- 
scripto indicatus cum Venere quadriga vehens conspicitur. 

Extat praeter has, quae hue referatur, imago (3.) a 
ceterarum similitudine Haccho pro Latona picto paullum re- 
cedens, in qua Neptunus sceptro distinctus adesse fertur. 
Quod quo iure ei conveniat, vereor ne in nugas abeamus, 
si enueleare volumus. Multum enim ilubitationis semper 
reliquerunt exempla, quae ad hoc probandum attulerunt viri 
docti 9:} ). Quare mihi quiilem valde in dubio versatur, num 
in ilia pictura Neptunus (nam quin is repraesentatus sit, 
dubium esse non videtur) sceptro nec vero potius tridente 
temporum invidia destructo praeditus fuerit. 

Extat deinde alterum genus imaginum saepissime redeun- 
tium, quae Tovem Miner v am parturientem ostendunt 
coram deorum conventu. Quorum in numero Neptunum inesse 
solere, docent picturae supra allatae (E. — K.; *11. *I.) 94 ). 
Tamen si talibus in picturis vir attributis non distinctus, 
Neptuni fere habitum prae se ferens reperitur (4.), vix pro 
certo agnoscendus esse videtur, cum Mercurio Vulcanoque 
primus locus in hums generis imaginibus vindicandus sit. 
Qui si iam adsunt, turn demum ad Neptunum recurrendum 
est, quein tridente omisso nonnusquam pictum esse modo 
statu im us. 

Secus censendum videtur de pictura Bacclii partum prae- 
bente (22.). In qua quo tandem iure Neptuno locum vin- 
dicaverint de Wittius et auctor catalogi Londinensis, non 

92) el. cer. III. 15; Panofka, eigenn. mit xaXo; taf. II. 1. 

93) Millingen, peint. ined. 1. p. 24 nt. 5; Boettiger, amalthea II. 
pp. 292. 297. not. ; Gerhard, a. v. I. nachtr. p. 206; Preller, Pauly R.-Enc. 
V. 1. p. 564. 

94} Addere possumus tres picturas propter descriptionem obiter 
factam antea non commemoratas, quas exhibent a. amphora Fouid nunc 
Parisiis extans, cf. bull. 1861 p. 214. b. amphora Fossati a. v. 1. p. 5 
nt. 7 g. c. amphora Castellani cf. arch. anz. 1866 p. 273*. Denique hue 
spectat, quamquam arti recentiori ascribenda, amphora mus. brit. n° 741* ; 
ed. a. v. I. 3; el. c6r. I. 64. 65; Forchhammer, geb. d. ath. 

intellego, cum Mereurii potius figura omnibus, qui fabularum 
vel . obiter periti sunt, in mentem veniat necesse sit. 

Turn vero latissime patet imaginum genus, quae ad 
Herculem spectant, cuius cum fatis saepissime coniungitur 
Neptunus (cf. Q. R. S. V. W. GG. *K. *L. *M. *CC.; 
a. f. i.). Quod aliquid valuisse videtur, ut viri docti picturas 
quasdam in medium protulerint (5. 6. 7. 20. 21.), quarum 
vix duae (5. 20.) cum aliqua probabilitate Neptunum omni- 
bus attributis orbum ostendurit, quern ut ibi recognoscamus 
picturae *CC similitudine commovemur. In ceteris (6. 7.) 

nihil obstat, quominus deus, ad quern Hercules adducitur, 

\ 

Iupiter denominetur; nam sceptrum flore tripartito corona- 
turn tridentis vice non fungi arbitror. Qua in re num auxilii 
aliquid sperandum sit ex Amasis pictura 95 ) , in qua Hercules 
a Minerva Mercurioque ad Neptunum adduci fertur, nescio. 
Quo vero nomine baculus conveniat Neptuno, ex pictura 
(20.), quae in summa controversia versatur 96 ) , nemo erit, 
qui enucleare velit. 

Relicum est, ut animum advertamus ad picturarum 
genus, quod quamvis priore non minus late pateat, tamen 
a vasorum genere, quae nigris figuris omata sunt, omnino 
alienum est. A m o r e s dico hominum et deorum in illis ima- 
ginibus conspicuos , quae duas tantum vel tres figuras ex- 
hibent 97 ). Atque repraesentatio quidem tabs fere est, ut vir 
longe pedibus progrediens mulierem iuvenemve propere de- 
currentem insectetur. Figurae cum plerumque attributis non 
satis, ut eas denominare possimus, designentur, summam 
apparet adhibendam esse prudentiam , ne temere- nomina 

afferamus ; saepissime enim ne ipsos quidem pictores, quid 

• 

95) Quae obiter commemoratur a Panofka, arch. anz. 1849 p. To. 
Qui quamvis vasculi formam amphoram esse dicat, tamen oenochoe ilia 
eandem picturam exhibens et ab eodem pictore confecta, quae ex Has- 
seggii domo in comitis Gourieffii possessionem venisse dicitur (el. c6r. 
I. p. 193 nt. 1.), idem vasculum esse videtur. 

96) cf. quae affert Jahnius 1. 1. 

97) De quibus copiose et praeclare scripsit Jahnius, arch, beitr. 
p. 28 sqq. 

pingerent, sibi satis conscios fuisse existimo. Sunt tamen 
qui prudentia ilia neglecta Neptunura aut sceptro distinc- 
tum (14. 15. 18.) aut attributis carentem (17.) invenisse 
sibi videantur. Ac virum quidem sceptrum retineutem in 
huius generis picturis Iovem (14.) esse, Jahnio 98 ) concedo. 
Scd in pictura, quam sub no 15. recensuimus , mulierem 
propere decurrentem, quam aversa vasculi pars ostendit, 
mitra distinctam et facem manu retinentem Cererem esse 
apparet, ita ut vir doctus, qui picturam edidit, mihi quidem 
non errasse videatur, cum de Proserpinae raptu cogitaret") . 
I)e picturis vero (17. 18.), quae nunc Petriburgi asservan- 
tur, miror eum, qui confecit Musei Campanensis catalogum, 
cum Peleum Thetidemque et Iovem Ganymedemque pictos 
esse censeret , melius vidisse quid sit statuendum , quam 
Stephanium. In priore quidem imagine, ut Neptunum agnos- 
ceret, commotus esse videtur pisce a muliere retento, quem 
Thetidi optimo iure con venire alius picturae testimonio (mus. 
blac. pi. XI.) probatur. Quibus reiectis una superest pictura., 
de qua paullo infra dicendum erit (16.). 

Iam restat, ut de tribus imaginibus (8. 9. 19.) loqua- 
mur, quae a repraesentationis genere modo descripto paul- 
lum alienae non minus reiciendae sunt. Omnes enim causae, 
quas Walzius 1. 1. non sine argutiis attulit, ut picturam, 
quae nobis est undevicesima , Neptuno vindicaret, corruunt, 
cum ex catalogo Petropolitano 1. 1. iuvenem, quem ille Pe- 
lopem esse voluit, hodiemae originis esse appareat. Quae 
iam reliquae sunt picturae nigras figuras praebentes aut re- 
centioris originis aut falsae interpretationis suspitionem 
movent. Et profecto non erit qui putet, priorem imaginem 
ad id, quod quaerimus, aliquid valere, cum delineatione 
facili sed neglegenti satis demonstretur, earn ad ultima artis 
tempora esse relegandam. Accedit, quod repraesentatio tarn 


98) 1. 1. p. 92; ann. 1845 p. 368 nt. 4. 

99 ) Minime obstat, quod affert JahniuR 1. 1. p. 39., ubi Plutonem 
semper curru invectum Proserpinam rapere elicit ; cf. a. d. 111. p. 93 sq. 

recondita est, ut earn interpretari vix possimus. Nam si 
concederemus , earn propter hydriam a tergo viri in basi 
collocatam ad Amymones fabulam esse referendam , quid 
vero Neptuno baculi prodessent ad fontem aperiendum? 

I)e altera pictura (9.) non prius aliquid statuere licet, 
quam paullo~ altius repetentes de piscis attributo nonnulla 
exposuimus. Quod cur Neptuno potissimum tribuatur, om- 
nibus patet, cum vix inveniatur, quo eius vis et natura 
melius designetur t0 °) . Quare solum piscis attributum in 
picturis (U. *0. *DD. m. s.) ad Neptunum significandum 
satis valuit. Saepissime vero tridentem praeterea esse addi- 
tum non solum picturae et nigris (N. R. FF. GG. ; *P. *U.) 
et rubris (a. b. d. e. f. g. h. aa.) figuris compositac sed 
etiam anaglypha (2. 4.) demonstrant. Qua in re notatu 
dignum esse videtur, utrumque attributum in picturis eas 
tantum figuras simul gerere, quas iam supra artiore vinculo 
inter se contineri viderimus; illas dico, quae tunica longa 
pallioque indutae sunt 101 ). Tabs attributorum cumulatio 1 
cum ad vestium habitum nescio cur aliquid valuisse videa- 
tur, non dubito, quin figurae in vasis ineditis extantes, de 
quibus praeter piscem et tridentem nihil traditur (*F. *H. 
*L. *S. *a. *b.), eodem vestium habitu praeditae sint. 
Quam hie legem proposui, ita accipias velim, ut figurae vel 
nudae vel brevi veste amictae et pisce et tridente instructae 
inveniri non possint nisi in anaglyphis (2.) et picturis ru- 
bras figuras praebentibus. In quibus hoc attributum quid 
praeterea valeret, primus vidit Gerhardius 102 ) . Amoris enim 
pignora esse cum pisces turn vero delphines ut gallos et 
columbas, ex multis exemplis colligi licet (e. g. m. r. ; *a. 
*o. *p.) 103 )* De lioc vero significatu non prius quam iu 

100) cf. C. R. 1863 p. 316. 

101) Ne quis mihi obfeere velit picturam a Panofka editam (zur erkl. 
d. PI. erl. taf. n« 1), ubi Neptuni figuram a se inventam (nisi pisce ex- 
cepto deprompta est ex a. v. I. 48.) coniectura addidit vir doctus. 

102) a. v. I. p. 47; cf. C. R. 1864 p. 216; Panofka, eigenn. m. 
xaX<5? (abb. d. b. ac. 1849) p. 56; de Witte, nouv. ann. I. p^ 89 sqq. 

103) Addi licet a. v. I. 65. 1. 

picturis rubro colore distinctis cogitari posse, eo maxime 
intellegitur, quod in liis primum Neptuiius puellis })uerisque 
amatis consociatur. Quo factum est, ut non tantum figuiis 
tunica pallioque sollcmniter vestitis, sed etiain nudis (r.) et 
brevi veste amictis (*o. *p?) piscis tributus sit 104 ). 

Sed ab aliis quoque maris numinibus piscis attributum 
non alienum esse, iam supra Thetidis exemplo nobis pro- 
batum est. Sufficiat, Amphitriten (bb.) addidisse et Nerea 
(Ov., gal. VII. 4.), cuius nomine iam illuc reducimur, unde 
abenavimus. 

Ne longus sim, in pictura supra allata { 9.) non Nep- ' 
tunum sed Nerea repraesentatum esse arbitror, primum, 
quia piscis amorum significatum a picturis nigro colore di- 
stinctis alienum esse modo vidimus, turn vero quia imaginem 
(M 1292.) afferre possum, in qua Nerei sedentis figura eis- 
dem attributis instructa et albis capillis praedita non am- 
bigua conspicitur 105 j . » - 

Postquam igitur omnes imagines, in quibus nonnullis 
viris doctis Neptunus sceptro distinctus esse videbatur, re- 
iecimus, una restat pictura (16.), in qua facere non possu- 
mus, si quidem omnia recte traduntur, quin deo sceptrum 
tributum esse agnoscamus. Nam cum non solum piscis 
additus sit, sed etiam hydria, qua distinguitur mulier, pictu- 
ram ad Amymones fabulam spectare aperte demonstretur, 
Neptunus sane conspicuus est. 


1 04) Haec altera piscis explicatio ad anaglypha artemque statuariam 

mihi quidem vix spectare videtur. Itaque non dubito,. quin piscis attri- 
butum in illis statuis nobis non servatis, quae Neptunum et Amymonen 
repraesentabant, aliter atque amoris donum accipiendum sit. cf. C. R. 
1864 p. 216. % 

105) Cf. a. v. II. 146. 147., ubi quin vir eisdem attributis prae- 
ditus, in sella sedens, Nereus sit, dubiurn esse omnino non potest, cum 
ipse Neptunus (a. v adsit. 

